1 Korintotɔwo 4 | Biblia Le Internet Dzi | Xexe Yeye Gɔmeɖeɖe\n1 Korintotɔwo 4:1-21\nEle be aƒedzikpɔlawo nanye nuteƒewɔlawo (1-5)\nKristotɔ subɔlawo ƒe ɖokuibɔbɔ (6-13)\n‘Migagbɔ nu siwo woŋlɔ ɖi la ŋu o’ (6)\nKristotɔwo zu nukpɔkpɔ le fefewɔƒe (9)\nPaulo tsɔ ɖe le eme na eƒe gbɔgbɔmeviwo (14-21)\n4 Eya ta mina amewo nabu mí abe Kristo ƒe dɔtsɔlawo* kple aƒedzikpɔla siwo Mawu tsɔ eƒe nya ɣaɣla kɔkɔewo+ de asi na la ene. 2 Esia ta nu si wodi tso aƒedzikpɔlawo sie nye be woanye nuteƒewɔlawo. 3 Nye la, meɖe fu nam be miawo alo amegbetɔ bubuwo naɖi ʋɔnu adzro nye nya me o. Le nyateƒe me la, nye ŋutɔ nyemedrɔ̃a ʋɔnu ɖokuinye gɔ̃ hã o. 4 Elabena nye dzitsinya mebua fɔm le naneke ta o. Gake nyemele gbɔgblɔm be mele dzɔdzɔe o; ame si dzroa menye kpɔ lae nye Yehowa.*+ 5 Eya ta migadrɔ̃ ʋɔnu+ le naneke ŋu hafi ɣeyiɣi la nade o, va se ɖe esime Aƒetɔ la nava. Eyae ahe vivitimenu ɣaɣlawo ava kekeli nu, eye wòana dzimesusuwo nadze ƒãa, eye ame sia ame akpɔ eƒe kafukafu tso Mawu gbɔ.+ 6 Ke nɔviwo, metsɔ nye kple Apolo+ wɔ esia ƒe kpɔɖeŋu na mi le miaƒe nyonyo ta, ale be miasrɔ̃ esia le mía gbɔ be: “Migagbɔ nu siwo woŋlɔ ɖi la ŋu o,” ne miagado mia ɖokui ɖe dzi+ ahabu ame aɖe be enye gã wu ame bubu o. 7 Elabena ame kae na nèto vovo tso ame bubu gbɔ? Eye nu kae le asiwò, si menye ɖe nèxɔe o?+ Ke ne ɖe nèxɔe la, ekema nu ka tae nèle adegbe ƒom abe menye ɖe nèxɔe o ene? 8 Ðe mieɖi ƒo xoxoa? Ðe mienye kesinɔtɔwo xoxoa? Ðe miedze fiaɖuɖu+ gɔme xoxo míawo manɔmeea? Ɛ̃, ɖe madi vevie be miadze fiaɖuɖu gɔme, ale be míawo hã míaɖu fia kpli mi hafi.+ 9 Elabena ewɔna nam abe ɖe Mawu tsɔ mí apostoloawo da ɖi abe ame mlɔetɔ siwo woɖe ɖe go hetso kufia na ene,+ elabena míezu abe nukpɔkpɔ le fefewɔƒe ene na xexea,+ na mawudɔlawo kple amegbetɔwo siaa. 10 Míenye bometsilawo+ le Kristo ta, ke miawo mienye aɖaŋudzelawo le Kristo me; míegbɔdzɔ, ke miawo miesẽ ŋu; wode bubu mia ŋu, ke míawo ya bubu mele mía ŋu o. 11 Va se ɖe gaƒoƒo sia tututu dzi la, dɔ+ kple tsikɔ+ le mía wum, míekpɔ awu ado o,* woƒoa mí,*+ aƒe hã mele mía si o, 12 eye míekua kutri tsɔa míaƒe asiwo wɔa dɔ.+ Ne wodzu mí la, míeyrana;+ ne woti mía yome la, míedoa dzi tsɔnɛ;+ 13 ne wogblẽ mía ŋu la, míeɖea mía ɖokui nu tufafatɔe;*+ eye va se ɖe fifia la, wobua mí abe xexea ƒe aɖukpodzinuwo kple gbeɖuɖɔwo katã ƒomevi ene. 14 Menye ɖe mele nya siawo ŋlɔm be matsɔ ado ŋukpe mi o, ke boŋ be maxlɔ̃ nu mi abe vinye lɔlɔ̃awo ene. 15 Elabena ne ame akpe ewo ye le mia dzi kpɔm abe viwo le Kristo me ene hã la, fofo geɖewo ya mele mia si o; elabena mezu mia fofo le Kristo Yesu me to nya nyui la dzi.+ 16 Eya ta mele kuku ɖem na mi be, mizu srɔ̃nyelawo.+ 17 Esia tae mele Timoteo dɔm ɖe mia gbɔ, elabena enye vinye lɔlɔ̃a kple nuteƒewɔla le Aƒetɔ la me. Aɖo ŋku mɔnu siwo mezãna le Kristo Yesu me,+ abe ale si mele nu fiam le hame ɖe sia ɖe me le afi sia afi ene la, dzi na mi. 18 Ame aɖewo doa wo ɖokuiwo ɖe dzi abe ɖe nyemegale mia gbɔ va ge o ene. 19 Gake ne Yehowa* lɔ̃ la, mava mia gbɔ kpuie, eye menye be mase ame siwo le wo ɖokuiwo dom ɖe dzi la ƒe nyawo o, ke boŋ be manya ŋusẽ si le wo si. 20 Elabena Mawu Fiaɖuƒe la mele nuƒoƒo me o, ke boŋ ŋusẽ mee wòle. 21 Kae adze mia ŋu wu? Matsɔ ati ava mia gbɔ loo+ alo mava kple lɔlɔ̃ kpakple gbɔgbɔ fatua?\n^ Alo, “abe ame siwo bɔbɔ ɖe Kristo te.”\n^ Egɔmeɖeɖe tẽe, “míele amama.”\n^ Alo, “wotua asi mí.”\n^ Alo, “míeɖea kuku.”\n1 Korintotɔwo 4


“Teƒe Bubue Nye Esia Nèyɔ”\nGbetakpɔxɔ—Tata Si Míesrɔ̃na | December 2001\nGBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga German Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Curaçao) Polish Portuguese Rarotongan Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Thai Tsonga Turkish Ukrainian Urdu Vietnamese Zulu\nFiaɖuƒe Gbeƒãɖelawo Ka Nya Ta\nLE Johannesburg, South Africa la, Leslie kple Caroline nɔ ɖase ɖim le telefon dzi, le dzudzɔxɔlawo ƒe nuto aɖe si me wodzɔa agbowo ŋu le vevie me. Ame ʋɛ aɖewo ko ŋue woke ɖo le aƒeawo me eye wometsɔ ɖe le woƒe Kristotɔwo ƒe gbedasia me boo o, eyata dzi ɖo Caroline ƒo esime aƒenɔ aɖe tsɔ telefon la.\nCaroline bia be: “Aƒenɔ B—ye nye maa?”\nGbe bɔbɔe aɖe xɔ edzi be: “Ao, ŋkɔnye enye Aƒenɔ G—. Teƒe bubu enye esia nèyɔ.”\nEsi Caroline se alesi nyɔnua ƒo nu xɔlɔ̃wɔwɔtɔe la, egblɔ be: “Enyo, ke na maɖe nya si medi be magblɔ na Aƒenɔ B—la dzi na wò.” Eyi edzi ƒo nu nɛ tso yayra siwo Mawu ƒe Fiaɖuƒe si gbɔna ahe vɛ la ŋu. Esi wòwɔ ɖoɖo kplii be yeatsɔ agbalẽ gbadza si nye Nukae Mawu Di tso Mía Si? ayi nɛ vɔ la, Aƒenɔ G— bia be: “Mabia lo, subɔsubɔha ka mee nèle?”\nCaroline ɖo ŋu be: “Yehowa Ðasefowoe míenye.”\n“Tsoo, nyemele subɔsubɔha ma gbɔ o! Nyemeka ɖe edzi be mele mia dim o.”\nCaroline ƒo koko nɛ be: “Gake Aƒenɔ G—, le aɖabaƒoƒo 20 siwo va yi me la, meƒo nu tso mɔkpɔkpɔ wɔnukutɔ kekeake ŋu na wò, eye meɖe nusi Mawu ƒe Fiaɖuƒea ava wɔ na ameƒomea kpuie la fia wò tso Biblia me. Dzi dzɔ wò ŋutɔ esi nèse nya siawo—eye nègli kple dzidzɔ—hedi vevie be yeasrɔ̃ nu geɖe akpee. Ðe nènya nu geɖe tso Yehowa Ðasefowo ŋua? Ameka gbɔe nàyi ne èdze dɔ, ʋudzraɖola gbɔ loo?” Ðe màna maɖe Yehowa Ðasefowo ƒe dzixɔse me na wò oa?\nEtɔ sẽe heɖo eŋu be: “Ewɔ nam be tɔwò dzɔ. Anyo be nàva. Gake eme nekɔ na wò be màte ŋu atrɔm akpɔ gbeɖe o!”\nCaroline ɖo eŋu be: “Aƒenɔ G—, ne medi be matrɔ wò gɔ̃ hã la, nyemate ŋui gbeɖe o. Yehowa ɖeka koe ate ŋu awɔ esia.”\nEte ŋu yi egbɔ ɖatsɔ agbalẽ gbadza la nae, eye Aƒenɔ G— (Betty) lɔ̃ be wòagava srã ye kpɔ ɣebubuɣi. Esi Caroline trɔ yi la, Betty gblɔ nɛ be yegblɔ na amesiwo ɖua nu kple ye le kplɔ̃ ŋu be Yehowa Ðasefowo le nu me dzrom kple ye. Wokpla asi ta hebia be: “Nukata nèɖe mɔ na wo ɖo? Ame mawo mexɔ Yesu dzi se gɔ̃ hã o!”\nEnumake Caroline ɖo ŋku nya vevi aɖe si wosrɔ̃ le woƒe numedzodzro mamlɛtɔ tso Mawu ƒe Fiaɖuƒea ŋu me na Betty.\nCaroline biae be: “Amekae anye eƒe Fia la?”\nBetty ɖo eŋu be “Aleke wɔ, Yesue ɖe.”\nCaroline gblɔ be: “Nenema tututue.” Eyi edzi ɖe nu me nɛ be Yehowa Ðasefowo xɔe se be Yesu nye Mawu ƒe Vi, gake mesɔ kple Mawu henye Mawuɖekaetɔ̃ aɖe ƒe akpa aɖeke o.—Marko 13:32; Luka 22:42; Yohanes 14:28.\nLe sasrãkpɔ ʋɛ aɖewo megbe la, eva dze kɔte be susu nyui le Betty si, eye dzi le edzɔm, gake lãmegbegblẽ nɔ fu ɖem nɛ. Le nyateƒe me la, kansa nɔ eŋu eye wònɔ vɔvɔ̃m be yeava ku. Eʋu eme be: “Ame aɖe kpɔ be ɖe mese nya siawo ƒe aɖewo va yi eye mexɔ Mawu dzi se alea.” Caroline fa dzi nɛ kple ŋɔŋlɔawo ƒe akpa siwo ɖɔ ku be ele abe alɔ̃ si wodɔ yi eme ʋĩ si me ame ate ŋu afɔ le to tsitretsitsi me ene. (Yohanes 11:11, 25) Esia de dzi ƒo na Betty ŋutɔ, eye fifia ele gome kpɔm le Biblia-nusɔsrɔ̃ me edziedzi. Eƒe lãme si le gbegblẽm ɖe edzi koe xe mɔ nɛ be wòava kpekpewo le Fiaɖuƒe Akpata me.\nCaroline gblɔ be: “Mekpɔe dze si be mawudɔlawoe le mɔ fiam dɔ sia. ‘Menye Betty ye wonɔ kaa ƒom na hafi o,’ gawu la, ƒe 89 ye wòxɔ!—Nyaɖeɖefia 14:6.\nƉoe Ɖe Amewo Ɖoe Ɖe Amewo “Teƒe Bubue Nye Esia Nèyɔ”\nw01 12/1 axa 8\nSikasededea—Nusi Wofiana le Xexeame Katã\nSikasededea—Viɖe Le Eŋu\nÀte Ŋu Aƒo Asa na Gbɔgbɔmedzidɔ\nDzra Wò Dzi Ðo Ne Nàvɔ̃ Yehowa\nVɔ̃ Yehowa Eye Nàlé Eƒe Seawo Me Ðe Asi\nTeƒeɖoɖowo Le Yehowa Ƒe Amekpekpe Dzi Wɔwɔ Me\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA December 2001\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA December 2001\nGBETAKPƆXƆ—TATA SI MÍESRƆ̃NA December 2001


Aƒetɔ Ƒe Fiẽnuɖuɖu Si Dze Nisan 14 Lia Dzi | Yesu Ƒe Agbemeŋutinya\nAƒetɔ Ƒe Fiẽnuɖuɖu La\nMATEO 26:21-29 MARKO 14:18-25 LUKA 22:19-23 YOHANES 13:18-30\nYESU ÐEE FIA BE YUDA NYE YOMEMƆFIALA\nYESU ÐO ŊKUÐODZINUÐUÐUA ANYI\nDo ŋgɔ le fiẽsi sia me la, Yesu klɔ afɔ na eƒe apostolowo tsɔ fia nu wo tso ɖokuibɔbɔ ŋu. Azɔ edze abe esi woɖu Ŋutitotonua vɔe wòhe susu yi David ƒe nyagblɔɖi sia dzi be: “Ame si le ŋutifafa me kplim, ame si dzi meka ɖo, si ɖua nye abolo la kɔ eƒe afɔkpodzi dzi ɖe ŋunye.” Eyome eɖe eme be: “Mia dometɔ ɖeka adem asi.”—Psalmo 41:9; Yohanes 13:18, 21.\nApostoloawo kpɔ wo nɔewo ŋkume eye wo dometɔ ɖe sia ɖe biae be: “Aƒetɔ, menye nyee o ɖe?” Yuda Iskariot gɔ̃ hã bia nya ma. Petro gblɔ na Yohanes, ame si nɔ Yesu xa le kplɔ̃a ŋu la be wòabiae be ame kae hã. Eya ta Yohanes ziɔ ɖe Yesu ŋu hebiae be: “Aƒetɔ, ame kae?”—Mateo 26:22; Yohanes 13:25.\nYesu ɖo eŋu be: “Ame si maka abolo atɔ agba me atsɔ ana lae.” Yesu tsɔ abolo tɔ agbaa me eye wòtsɔe na Yuda hegblɔ be: “Amegbetɔvi la le kuku ge abe ale si woŋlɔe ɖi le eŋuti ene, gake baba na ame si ade Amegbetɔvi la asi! Ne ɖe womegaxa ame ma dzi o la, anye ne enyo nɛ wu.” (Yohanes 13:26; Mateo 26:24) Azɔ Satana ge ɖe Yuda me. Ŋutsu sia, si zu nu gbegblẽ wɔla xoxo la, tsɔ eɖokui de asi na Abosam ƒe lɔlɔ̃nu wɔwɔ, si wɔe be wòzu “tsɔtsrɔ̃vi la.”—Yohanes 6:64, 70; 12:4; 17:12.\nYesu gblɔ na Yuda be: “Nu si wɔm nèle la, wɔe kaba.” Apostolo mamlɛawo susui be ɖe wònɔ gbɔgblɔm na Yuda, ame si gbɔ gaɖakaa le la be: “‘Ƒle nu siwo hiã na ŋkekenyui la,’ alo be wòana nane ame dahewo.” (Yohanes 13:27-30) Ke hã, Yuda yi ɖade Yesu asi boŋ.\nLe fiẽ si tututu me woɖu Ŋutitotonua la, Yesu ɖo nuɖuɖu ƒe wɔna yeye aɖe kura anyi. Etsɔ abolo, eye esi wòda akpe la, eŋe eme hetsɔe na eƒe apostoloawo be woaɖu. Egblɔ na wo be: “Esia le tsitre ɖi na nye ŋutilã si woatsɔ ana ɖe mia ta. Minɔ esia wɔm hena ŋkuɖoɖo dzinye.” (Luka 22:19) Aboloa tsa le apostoloawo katã dzi eye wo dometɔ ɖe sia ɖe ka ɖe ɖu.\nEyome Yesu tsɔ kplu si me wain le, eye wòda akpe ɖe eta hetsɔe na wo. Wo katã wono nu le kplua nu, eye Yesu gblɔ be: “Kplu sia le tsitre ɖi na nubabla yeye si wowɔ to nye ʋu, si woakɔ ɖe anyi le mia ta la, dzi.”—Luka 22:20.\nYesu to wɔna sia dzi ɖo eƒe ku ƒe ŋkuɖodzi si eyomedzelawo anɔ wɔwɔm ƒe sia ƒe le Nisan 14 lia dzi la anyi. Ana woanɔ ŋku ɖom nu si Yesu kple Fofoa wɔ be ame siwo si xɔse le la navo tso nu vɔ̃ kple ku ƒe ŋusẽkpɔɖeamedzi me la dzi. Ablɔɖe vavã si dzi wòhe ame siwo si xɔse le ƒe susu yii la de ŋgɔ sãsãsã wu ablɔɖe si dzi Ŋutitotoa he Yudatɔwo ƒe susu yii.\nYesu gblɔ be woakɔ yeƒe ʋu “ɖe anyi le ame geɖewo ta hena nu vɔ̃wo tsɔtsɔ ke.” Apostolo wɔnuteƒeawo kple ame bubu siwo le abe woawo ene la hã le ame geɖe siwo ƒe nu vɔ̃wo woatsɔ ake la dome. Woawoe nye ame siwo anɔ Fofoa ƒe Fiaɖuƒe la me kplii.—Mateo 26:28, 29.\nBiblia me nyagblɔɖi si ku ɖe ame ƒe zɔhɛ ŋu ka dzie Yesu he susu yii, eye aleke Yesu gblɔ be eva emee?\nNu kae Yesu gblɔ na Yuda be wòawɔ, gake aleke apostolo bubuawo se nya si Yesu gblɔ la gɔmee?\nWɔna yeye kae Yesu ɖo anyi, eye taɖodzinu kae le eŋu?\nAƒetɔ ƒe Fiẽnuɖuɖu La—Azã si Dea Bubu Mawu Ŋu\nWode se na Kristotɔwo be woaɖu Kristo ƒe ku ƒe Ŋkuɖodzi. Ɣekaɣie wòle be woaɖui, eye alekee?


Dɔwɔwɔwo 12 | Biblia Le Internet Dzi | Xexe Yeye Gɔmeɖeɖe\nWowu Yakobo; wode Petro gaxɔ me (1-5)\nWoɖe Petro nukutɔe (6-19)\nMawudɔla aɖe ƒo Herodes (20-25)\n12 Ɣeyiɣi mawo me la, fia Herodes de asi ŋutasesẽ le hame la me tɔ aɖewo ŋu me.+ 2 Ewu Yakobo si nye Yohanes nɔvi+ kple yi.+ 3 Esi wòkpɔ be esia dzɔ dzi na Yudatɔwo ta la, elé Petro hã. (Nu sia dzɔ le Amɔwɔ Maʋamaʋã Bolo Ŋkekenyui la ɖuɣi.)+ 4 Esi eƒe asi su edzi la, edee gaxɔ me,+ eye wòtsɔe de asi na asrafoha ene siwo dometɔ ɖe sia ɖe me asrafo ene le la be woanɔ wo nɔewo ɖɔlim eye woadzɔ eŋu, elabena eɖoe be yeakplɔe ava* dukɔa ŋkume le Ŋutitotoŋkekenyui la megbe. 5 Eya ta wonɔ Petro ŋu dzɔm le gaxɔa me, ke hame la nɔ gbe dom ɖa vevie na Mawu ɖe eta.+ 6 Ke le zã si do ŋgɔ na gbe si gbe Herodes akplɔe ava dutoƒo me la, Petro nɔ alɔ̃ dɔm hele babla le kɔsɔkɔsɔ eve me le asrafo eve dome, eye dzɔla siwo le ʋɔtrua nu la le gaxɔa ŋu dzɔm. 7 Kasia, Yehowa* ƒe dɔla va tsi tsitre ɖe afi ma,+ eye kekeli aɖe klẽ ɖe gaxɔa me. Eye wòƒo Petro ƒe axadame eye wònyɔe hegblɔ be: “Fɔ kaba!” Ale kɔsɔkɔsɔawo ge le asi ŋu nɛ.+ 8 Mawudɔla la gblɔ nɛ be: “Dzra ɖo,* eye nàdo wò afɔkpawo.” Ewɔe nenema. Mlɔeba egblɔ nɛ be: “Do wò awudziwui la nàdze yonyeme.” 9 Eye wòdo go hedze eyome, ke menya be nu ŋutɔŋutɔe nu si le dzɔdzɔm to mawudɔlaa dzi la nye o. Le nyateƒe me la, esusu be ŋutega kpɔmee yele. 10 Esi woto dzɔla gbãtɔwo kple eveliawo ŋu la, wova ɖo gagbo, si nu wotona yia dua me la nu, eye agboa ŋutɔ ʋu na wo le eɖokui si. Esi wodo go la, wozɔ ɖo mɔdodo aɖe dzi, eye enumake mawudɔla la dzo le egbɔ. 11 Esi Petro nyɔ le eɖokui me la, egblɔ be: “Azɔ menyae vavã be Yehowa* dɔ eƒe dɔla ɖa wòva ɖem tso Herodes si me, kple nu siwo katã Yudatɔwo le mɔ kpɔm na la me.”+ 12 Esi wòkpɔe alea la, eyi Yohanes si wogayɔna be Marko+ la dada Maria ƒe me, afi si ame geɖewo ƒo ƒu ɖo le gbe dom ɖa le. 13 Esi wòƒo agboa la, dɔlanyɔnuvi aɖe si ŋkɔe nye Roda la do va be yeakpɔ ɖa be ame kae hã. 14 Esi wòse Petro ƒe gbe la, dzi dzɔe ale gbegbe be meʋu agboa o, ke boŋ eƒu du yi aƒea me ɖagblɔ na wo be Petro le tsitre ɖe agboa nu. 15 Wogblɔ nɛ be: “Aɖaʋa dzem nèle.” Ke eka ɖe edzi na wo be nyateƒee. Ale wogblɔ be: “Eƒe mawudɔlae.” 16 Ke Petro kpɔtɔ le afi ma le agboa ƒom. Esi woʋu agboa la, wokpɔe, eye gbɔgblɔ bu ɖe wo. 17 Ke ewɔ asi na wo be woazi ɖoɖoe, eye wògblɔ ale si Yehowa* ɖee tso gaxɔa me la na wo tsitotsito, eye wògblɔ be: “Mika nya siawo ta na Yakobo+ kple nɔviawo.” Eye wòdzo le afi ma yi teƒe bubu. 18 Esi ŋu ke la, asrafoawo tɔtɔ ale gbegbe le nu si anya dzɔ ɖe Petro dzi la ŋuti. 19 Herodes na wodii nyuie, eye esi mekpɔe o la, ebia gbe asrafoawo tsitotsito, eye wòɖe gbe be woakplɔ wo ayi aɖahe to na wo;+ ale wòdzo le Yudea yi Kaisarea henɔ afi ma vie. 20 Ke dɔme le evem vevie ɖe Tirotɔwo kple Sidontɔwo ŋu. Eya ta wova egbɔ kple nu sɔsɔe, eye esi wokpɔ fia ƒe aƒedzikpɔla Blasto wòlɔ̃ ɖe edzi na wo vɔ la, wobiae be yewoawɔ ŋutifafa kple fia la, elabena fia la ƒe anyigba dzie woƒe dukɔa kpɔa nuɖuɖu tsona. 21 Ke le ŋkeke ɖoɖi aɖe dzi la, Herodes do fiawu, eye wòbɔbɔ nɔ ʋɔnudrɔ̃zikpui la dzi hede asi nuƒoƒo me na wo. 22 Eye ame siwo kpe ta la nɔ ɣli dom be: “Mawu ƒe gbee, menye amegbetɔ tɔe o!” 23 Enumake Yehowa* ƒe dɔla ƒoe, elabena metsɔ ŋutikɔkɔe na Mawu o, eye ŋɔwo ɖui wòku. 24 Ke Yehowa* ƒe nya kaka ɖe edzi de teƒeteƒewo.+ 25 Esi Barnaba+ kple Saul wu kpekpeɖeŋunadɔ la nu le Yerusalem+ la, wotrɔ gbɔ, eye wokplɔ Yohanes+ si wogayɔna be Marko la ɖe asi.\n^ Alo, “yeakplɔe ado goe adrɔ̃ ʋɔnui le.”\n^ Alo, “Bla ali dzi.”


Mateo 8 | Biblia Le Internet Dzi | Xexe Yeye Gɔmeɖeɖe\nEda dɔ na anyidɔléla aɖe (1-4)\nAsrafomegã aɖe ƒe xɔse (5-13)\nYesu da dɔ na ame geɖewo le Kapernaum (14-17)\nAle si míadze Yesu yomee (18-22)\nYesu blu ɖe ya sesẽ ta, eye wòtɔ te (23-27)\nYesu nya gbɔgbɔ vɔ̃awo de hawo me (28-34)\n8 Esi wòɖi tso toa dzi la, ameha gã aɖe dze eyome. 2 Eye kpɔ ɖa, anyidɔléla* aɖe va bɔbɔ nɛ gblɔ be: “Aƒetɔ, ne èlɔ̃ ko la, àte ŋu ana ŋutinye nakɔ.”+ 3 Ale wòdo asi ɖa ka asi eŋu gblɔ be: “Melɔ̃! Ŋutiwò nekɔ.”+ Enumake eƒe anyidɔ* la vɔ nɛ.+ 4 Eye Yesu gblɔ nɛ be: “Mègagblɔe na ame aɖeke o,+ ke boŋ yi ɖatsɔ ɖokuiwò fia nunɔla,+ eye nàna nu siwo Mose ɖo be woana la,+ be wòanye kpeɖodzi na wo.” 5 Esi Yesu va Kapernaum la, asrafomegã aɖe va egbɔ heɖe kuku nɛ vevie+ 6 be: “Aƒetɔ, nye subɔvi le aba dzi le aƒe me le lãmetutudɔ lém, eye wòle fu kpem vevie.” 7 Egblɔ nɛ be: “Ne meɖo afi ma ko la, mada gbe le eŋu.” 8 Asrafomegã la ɖo eŋu be: “Aƒetɔ, nyemedze be nàva aƒenye me o, ke boŋ ɖe gbe ko, eye nye subɔvi la ahaya. 9 Elabena nye hã mele ame aɖe ƒe ŋusẽ te, eye asrafowo le nye hã tenye, eye megblɔna na ame sia be, ‘Heyi!’ eye wòyina, megblɔna na ame bubu be, ‘Va!’ eye wòvana, eye megblɔna na nye kluvi be, ‘Wɔ esia!’ eye wòwɔnɛ.” 10 Esi Yesu see la, ewɔ nuku nɛ, eye wògblɔ na ame siwo dze eyome la be: “Vavã mele egblɔm na mi be, nyemekpɔ ame aɖeke wòɖe xɔse gã sia tɔgbi fia kpɔ le Israel o.+ 11 Ke mele egblɔm na mi be, ame geɖewo atso ɣedzeƒe kple ɣetoɖoƒe, eye woanɔ kplɔ̃ ŋu kple Abraham kple Isak kpakple Yakob le Dziƒofiaɖuƒe la me;+ 12 ke woatsɔ Fiaɖuƒe la ƒe viwo ya aƒu gbe ɖe viviti me le xexe. Afi mae woafa avi ahaɖu aɖukli le.”+ 13 Eye Yesu gblɔ na asrafomegã la be: “Heyi. Neva eme na wò le wò xɔse la nu.”+ Eye subɔvi la ƒe lãme sẽ le gaƒoƒo ma dzi.+ 14 Esi Yesu va Petro ƒe me la, ekpɔ lɔ̃xoa+ le anyimlɔƒe, wònɔ asrãdɔ lém.+ 15 Ale wòka asi eƒe asi ŋu,+ eye asrãdɔ la vɔ nɛ, eye wòfɔ hesubɔe. 16 Ke esi fiẽsi ɖo la, amewo kplɔ ame geɖe siwo me gbɔgbɔ vɔ̃wo le la va egbɔ, eye wògblɔa nya kpui aɖe tsɔ nyaa gbɔgbɔawo doa goe, eye wòda gbe le ame siwo katã ƒe lãme gblẽ la ŋu, 17 ale be nya si wogblɔ ɖi to nyagblɔɖila Yesaya dzi la nava eme be: “Eya ŋutɔ tsɔ míaƒe lãmegbegblẽwo, eye wòde ta míaƒe dɔlélewo te.”+ 18 Esi Yesu kpɔ ameha geɖewo le eŋu la, egblɔ na eƒe nusrɔ̃lawo be yewoayi ƒua ƒe go kemɛ dzi.+ 19 Eye agbalẽfiala aɖe va gblɔ nɛ be: “Nufiala, madze yowòme ayi afi sia afi si nàyi.”+ 20 Ke Yesu gblɔ nɛ be: “Do le abeiwo si, eye atɔ le dziƒoxewo si, ke teƒe aɖeke mele Amegbetɔvi la ya si wòaziɔ ta ɖo o.”+ 21 Eye nusrɔ̃la aɖe gblɔ nɛ be: “Aƒetɔ, ɖe mɔ nam mayi aɖaɖi fofonye gbɔ.”+ 22 Yesu gblɔ nɛ be: “Nɔ yonyeme, eye na ame kukuwo naɖi woƒe ame kukuwo.”+ 23 Azɔ Yesu kple eƒe nusrɔ̃lawo yi ɖaɖo tɔdziʋu aɖe.+ 24 Kpɔ ɖa, ya sesẽ aɖe ƒo le ƒua dzi, eye ƒutsotsoewo le ŋeŋem ɖe tɔdziʋua me; ke Yesu ya le alɔ̃ dɔm.+ 25 Eye wova nyɔe hegblɔ nɛ be: “Aƒetɔ, ɖe mí, míeku vɔ!” 26 Ke egblɔ na wo be: “Mi xɔseʋɛtɔwo, nu ka tae vɔvɔ̃ ɖo mi alea?”+ Eye wòtso heblu ɖe ya la kple atsiaƒua ta, eye ɖoɖoe zi toŋtoŋtoŋ.+ 27 Ewɔ nuku na nusrɔ̃laawo ale gbegbe, eye wogblɔ be: “Ame ka gɔ̃e nye esia? Yaƒoƒowo kple atsiaƒu gɔ̃ hã ɖoa toe.” 28 Esi wòva ɖi go ɖe Gadaratɔwo ƒe anyigba dzi la, ŋutsu eve siwo me gbɔgbɔ vɔ̃wo le la do go tso yɔdowo* dome va kpee.+ Wowɔa adã ale gbegbe be dzi menɔa ame aɖeke ƒo wòtoa mɔ ma o. 29 Kasia, wodo ɣli sesĩe bia be: “Mawu ƒe Vi,+ nya kae le mí kpli wò dome? Ðe nèva be yeawɔ fu mí+ hafi ɣeyiɣi ɖoɖi la nadea?”+ 30 Ke hawo ƒe hatsotso gã aɖe le nu ɖum le adzɔge ɖaa.+ 31 Eya ta gbɔgbɔ vɔ̃awo ɖe kuku nɛ vevie be: “Ne ènya mí do goe la, ɖo mí ɖe haawo me.”+ 32 Eya ta egblɔ na wo be: “Miheyi!” Ale wodo go hege ɖe haawo me; eye kpɔ ɖa, hawo ƒe ha blibo la katã ƒu du kplikplikpli to to la dzi* ge dze ƒu la me doo heku ɖe tsia me. 33 Ke haawo kplɔlawo sí, eye woyi dua me ɖagblɔ nu siwo katã dzɔ kple ŋutsu siwo me gbɔgbɔ vɔ̃wo nɔ la hã ŋuti nya. 34 Eye kpɔ ɖa, du blibo la katã ƒo zi eye wodo va Yesu gbɔ; esi wokpɔe la, woɖe kuku nɛ vevie be wòadzo le yewoƒe nutoa me.+


Gbedodoɖa 6 - www.arshymnbookonline.co.uk\nFIAWO ƑE GBEDODOƉA BENA MAWU\nNANA DZIYIYI KPLE TOMEFAFA ƑE SAFUI\nFia si woɖo xoxo alo yeyela, nawɔ gbedodoɖa siawo le nublabla me, ŋkeke wieve sɔŋ. Eye le esia megbe la, wòana woawɔ sɔleme gãa ɖe nɛ le gbedoxɔ me alo ƒuƒoƒea ɖe. Eye wòatsɔ eƒe fiazi la ade asi na Mawu keŋkeŋ le ameha la ƒe ŋkume. Ale wòana dukɔ si dzi ɖum wòle, ame siwonye fiate viawo la, katã nado ɖe du ʋɔnu; eye wòana amewo naɖu nu ano nu le kplɔ̃ ŋuti. Le esia megbe la, fia la nasrɔ anukwaretɔnyenye keŋ, eye wòakpɔ nyuie be, wòaga xɔ zãnu o. Fia la natsri galɔlɔ vivivotɔe keŋ. Nenema ke wõatsri trɔsubɔsubɔ nu ɖe sia ɖe kple afãkakawo katã.. Wòatsri tsiƒoƒoɖi na ŋɔli kple bubuawo. Menye mɔɖeɖe be fia nasubɔzikpui, si dzi wo ɖoe fiae ɖo la le klodzedze alo tadede agu nɛ me o. Nenema ke menyo be wòanɔ lãwp ƒe ʋu tsom ɖe zia dzi o.\nGBEDODOƉA LA ŊUTƆ\nOo, Mawu dziƒo kple anyigbatɔ, wò si li tegbee. Wò ɖeka ŋuwòe wòdze eye nena be, nye dukɔmeviwo kple tatɔwo tiam abe fia alo dziɖula ene le wo dome. Eyata mele kuku ɖem nawò be, nana nunya kple gɔmesese, si matsɔ dze ŋuwòe le dɔ sia wɔwɔ me lam. Elabena ne medze ŋuwò la, ekema manye viɖenu kple nudzemoanyi na nye dukɔ, si me ne tiam ɖo la. Oo Fofo ènya nye fiazi dzi vava sia ƒe mɔzɔzɔ xoxo. Eyata nye mabia be, ná esi kple ekemɛm o. Ke nu ɖeka koe mabia wò, kpe ɖe ŋɩnye be, nana dzigbɔɖi, lɔlɔ̃, ɖekawɔwɔ, ŋutifafa kple dzidodom ɖaa. Bena ne ɣe yi ɣi vɔ̃wo ɖo nam la, natsɔm aƴla ɖe wò aʋala sesẽ la te. Nye nu maɖe le kukuɖeɖe me nawò o.\nEyata, Oo nyeagbe, dzraɖo ɖe nye dodo ɖe ŋku wò me ɣe sia ɣi la ŋuti. Na ame siwo dzi ɖum mele la, ƒe dziwo kple susuwo nanɔ ɖeka eye nana nublanuikpɔkpɔ ƒe dziwo ɖe ŋutinye. Na bubu kple ɖokuibɔbɔ wo, hena nye zidzinɔnɔ la ƒe takɔkɔdzi. Ɖem le ŋutasẽlawo ƒe asi me eye megana nye futɔ, si wo nye nɔvinye amegbetɔwo la, nadzrɔ ʋɔnum ɖe tewò ƒe o. Eye megatsɔ nye tohename to amegbetɔwo dzie o. Ve nunye to viwò Yesu Kristo ƒe ŋkɔ me. Amen.


Tsaɖiɖi Wɔdɔɖeamedzi Aɖe—Meɖi Tsa Yi Betel\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Catalan Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Dangme Danish Dutch Estonian Eŋlisi Eʋegbe Fante Finnish Franse Ga Georgian German Greek Haitian Creole Hebrew Hiligaynon Hungarian Icelandic Iloko Indonesian Italian Japanese Kabyle Kannada Kinyarwanda Kirghiz Kirundi Kongo Korean Krio Lithuanian Malagasy Malay Malayalam Mingrelian Myanmar Nahuatl (Central) Norwegian Oromo Persian Polish Portuguese Portuguese (Portugal) Punjabi Romanian Russian Sango Sepedi Serbian Serbian (Roman) Sesotho (Lesotho) Setswana Sinhala Slovak Slovenian Solomon Islands Pidgin Spanish Swahili Swedish Tahitian Tarascan Tatar Telugu Tigrinya Totonac Tsonga Turkish Tzeltal Tzotzil Ukrainian Urdu Valencian Wallisian Welsh Xhosa Zulu\nTsaɖiɖi Wɔdɔɖeamedzi Aɖe\nƑe sia ƒe la, ame akpe geɖe va ɖia tsa le United States (États-Unis) alɔdzedɔwɔƒea kple Yehowa Ðasefowo ƒe xexea me katã ƒe dɔwɔƒegã si le New York State. Woyɔa teƒe siawo be Betel, enye Hebrigbe me ŋkɔ si gɔmee nye “Mawu ƒe Aƒe.” Amewo tsoa didiƒe kple kpuiƒe siaa va kpɔa ale si míetaa agbalẽwo kple ale si wowɔ ɖoɖo ɖe míaƒe dɔa ŋue. Ame aɖewo hã va kpɔa wo xɔlɔ̃ siwo subɔna le teƒe siawo la ɖa. Ame aɖe si ɖoe kplikpaa be yeava ɖi tsa le teƒe siawo la ƒe didia va eme nɛ nyitsɔ laa.\nMarcellus si nye Yehowa Ðasefo aɖe si le Anchorage le Alaska si le United States la metea ŋu ƒoa nu boo o tso esime wòlé gbagbadɔ ƒe aɖewoe nye ema *. Bunɔkeke mee wònɔna eye ame bubuwoe kpena ɖe eŋu le eƒe gbe sia gbe dɔwo me. Togbɔ be ele alea hã la, edi vevie be yeava ɖi tsa le Betel. Esia va eme nɛ nyitsɔ laa.\nCorey si nye Marcellus xɔlɔ̃ si kpe ɖe eŋu wòwɔ ɖoɖo ɖe mɔzɔzɔ sia ŋu gblɔ be: “Eɖoe kplikpaa be yeayi. Eyɔam edziedzi be yease ale si ɖoɖoa le edzi yim. Esi wònye be nya siwo Marcellus tea ŋu gblɔna koe nye ‘Ɛ̃’ kple ‘Ao’ ta la, mebia nya geɖee be manya nu si ta wòyɔm ɖo.” Woƒe dzeɖoɖoa yi ale:\n“Èdi be mava?”\n“Èdi be mayɔ ɖɔkta na yea?”\n“Alo wò Betel-yiyi ƒe nya yea?”\n“Eye megblɔ ale si Betel-yiyi ƒe ɖoɖoa le edzi yim la nɛ. Dzi dzɔm ale gbegbe esi eƒe didi sia va eme nɛ mlɔeba.”\nMarcellus ɖu mɔxenu geɖe dzi hafi te ŋu ɖi tsa va Betel. Ga si wòkpɔna la mede afi aɖeke o, eya ta edzra ga ɖo ƒe eve hafi te ŋu kpɔ ga si wòatsɔ aɖo yameʋu azɔ mɔ kilometa 5,400 ayi New York. Esi wònye be lãmesẽ mede edzi o ta la, ele be wòakpɔ ame aɖe si ate ŋu azɔ mɔa kplii. Mlɔeba la, ele be eƒe ɖɔkta naɖe mɔ nɛ hafi wòate ŋu ayi. Exɔ mɔɖeɖe sia ŋkeke ʋɛ aɖewo do ŋgɔ na gbe si gbe wòazɔ mɔa.\nEsi Marcellus va ɖo New York la, wokplɔe tsa le Brooklyn, Patterson kple Wallkill dɔwɔƒeawo. Ekpɔ agbalẽtaƒe gãwo, afi siwo wole agbalẽwo kple Bibliawo tam le, eye wòsrɔ̃ nu geɖe tso ale si wowɔa ɖoɖo ɖe míaƒe dɔa ŋui la ŋuti. Ekpɔ ɖeɖefia eve siwo nye “Biblia Kple Mawu Ƒe Ŋkɔ” kple “Dukɔ Aɖe Hena Yehowa Ƒe Ŋkɔ.” Edze xɔlɔ̃ geɖewo le tsaɖiɖi sia me. Tsaɖiɖi wɔdɔɖeamedzie wònye vavã!\nAme siwo va ɖia tsa le Betel la dometɔ geɖe gblɔna be nu siwo yewokpɔ le afi sia na yewoƒe nu ku! Gake esi wobia Marcellus nenye be eƒe tsaɖiɖi yi Betel la ɖe vi nɛ hã la, eɖo eŋu abe ale si wòtea ŋu wɔna ene be: “Ɛ̃. Ɛ̃. Ɛ̃!”\nTsaɖiɖi yi Betel ate ŋu ade dzi ƒo na wò kple wò ƒomea abe ale si ko wònɔ le Marcellus gome ene. Amewo va ɖia tsa le míaƒe alɔdzedɔwɔƒe siwo le xexea me godoo. Ðe manyo ŋutɔ be nàva ɖi tsa oa?\n^ mm. 3 Marcellus ku le May 19, 2014 dzi esime wòsusɔ vie nyati sia nasɔ gbe na tata.\nƉoe Ɖe Amewo Ɖoe Ɖe Amewo Tsaɖiɖi Wɔdɔɖeamedzi Aɖe\nAlɔdzedɔwɔƒe Kple Tsaɖiɖi Ŋuti Nyatakakawo


Mɔkpɔkpɔ Su Esi Esime Wòhiãe Vevie Wu\nGBE BUBU Afrikaans Albanian Amharic Arabic Armenian Bengali Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Georgian German Greek Gujarati Hebrew Hiligaynon Hindi Hungarian Iloko Indonesian Italian Japanese Kannada Kikaonde Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Marathi Myanmar Nepali Norwegian Oromo Pangasinan Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Telugu Tetun Dili Thai Tigrinya Tsonga Turkish Twi Ukrainian Vietnamese Waray-Waray Xhosa Zulu\nMɔkpɔkpɔ Su Asinye Esime Mehiãe Vevie Wu\nAbe ale si Miklós Aleksza gblɔe ene\nKasia manyaa, nyee nye esi tsyɔ akɔ ɖe tsi dzi. Mete kpɔ be mafɔ ta dzi agbɔ vie, gake nye kɔ mele ʋaʋãm o. Dzika tsom, medi be matrɔ ɖokuinye, gake nye asiwo kple afɔwo be mada yewo ɖi. Tsi te gege ɖe nye dzitodzitowo me. Tso ƒe 1991 ƒe dzomeŋɔli ƒe ŋkeke ma dzi la, nye agbenɔnɔ trɔ bubui kura.\nWODZIM le du si woyɔna be Szerencs me eye kɔƒe si nye Tiszaladány, si le Hungary ƒe dzieheɣedzeƒe gome la, mee menɔ tsi. Le June 1991 me la, nye kple xɔ̃nye aɖewo míeyi be míaɖaƒu tsi le Tisza Tɔsisia ƒe akpa aɖe si míele tsi le kpɔ o. Mesusui be tsia goglo, eye medzo dze eme doo. Mewɔ nu ɖokuinye! Nye kɔƒukpeƒe etɔ̃ ŋe eye wògblẽ nu le nye dzimeƒu ŋu. Xɔ̃nyewo de dzesii be nyemenɔ ʋaʋãm o, eya ta wova kɔm ɖɔɖɔɖɔ do go le tsia me ale be nyemagano tsi aku o.\nTogbɔ be nyemenɔ ʋaʋãm o hã la, menɔ ŋute, eye menya be lã aɖe lém. Ame aɖe yɔ ame siwo kpɔa ame siwo dzi afɔku dzɔ ɖo la gbɔ wova kɔm ɖe helikɔpta me yi kɔdzi, eye ɖɔktawo trɔ asi le nye dzimeƒua ŋu. Emegbe wokɔm yi míaƒe fiadu si nye Budapest ale be woakpe ɖe ŋunye mahaya le afi ma. Medze ŋe ɣleti etɔ̃ sɔŋ. Togbɔ be metea ŋu ʋãa ta hã la, metútu tso abɔta yi afɔ gbɔ. Ƒe 20 ko mexɔ ɣemaɣi, gake mezu nuwɔametɔ keŋkeŋ. Dzi ɖe le ƒonye ale gbegbe be, medi be maku.\nEsi ɣeyiɣia va de be matrɔ ayi aƒe me la, wona hehe tɔxɛ dzinyelawo ale be woate ŋu anɔ gbɔnye kpɔm. Gake gbɔnyekpɔkpɔ te ɖeɖi wo ŋu ale gbegbe, eye le ƒe ɖeka megbe la, melé blanuiléledɔ. Le ɣeyiɣi ma me la, nye nɔnɔmea ŋuti nunyalawo ɖo aɖaŋu geɖe nam, esia kpe ɖe ŋunye meva trɔ susu le ale si mebua nye nɔnɔmeae ŋu.\nEye mete tamebubu vevie hã tso agbea ŋu. Susu aɖe tae míele agbe ɖoa? Nu ka tae afɔku sia dzɔ ɖe dzinye? Mexlẽ magazine kple agbalẽ geɖewo be makpɔ nya siawo ƒe ŋuɖoɖowo. Metrɔ ɖe Biblia hã ŋu, gake nyemenya ta le emenyawo nu o. Eya ta medzudzɔ exexlẽ. Meɖo dze kple mawununɔla aɖe gɔ̃ hã, gake eƒe nyawo mede dzi ƒo nam o.\nAzɔ le ƒe 1994 ƒe adame la, Yehowa Ðasefo eve aɖewo va fofonye gbɔ, eye wòbia tso wo si be woaɖo dze kplim. Menɔ to dzi esime wonɔ tame si Mawu ɖo be yeatrɔ anyigba wòazu paradiso eye yeaɖe dɔléle kple fukpekpewo ɖa la me ɖem. Woƒe nyawo nya se ŋutɔ, gake nyemeka ɖe wo dzi o. Ke hã melɔ̃ xɔ Biblia-srɔ̃gbalẽ eve. Esi mexlẽ agbalẽawo vɔ la, Ðasefoawo doe ɖa be yewoanɔ Biblia srɔ̃m kplim, eye melɔ̃ ɖe edzi. Wode dzi ƒo nam hã be manɔ gbe dom ɖa.\nMeva xɔe se bliboe be Mawu tsɔa ɖe le eme nam vevie\nEsi míeyi nua sɔsrɔ̃ dzi la, meva kpɔ nye nyabiase gbogboawo ƒe ŋuɖoɖowo le Biblia me tẽe. Meva xɔe se bliboe hã be Mawu tsɔa ɖe le eme nam vevie. Esi medze nusɔsrɔ̃ gɔme ƒe eve megbe la, wona nyɔnyrɔm ɖe tsi me le míaƒe aƒe me le September 13, 1997 dzi. Esiae nye ŋkeke si dzi mekpɔ dzidzɔ le wu le agbe me.\nLe ƒe 2007 me la, wokplɔm yi ɖada ɖe wɔametɔwo dzi kpɔƒe koŋ le Budapest. Esia na mɔnukpɔkpɔ su asinye megblɔa nu wɔnuku siwo mesrɔ̃ la na ame bubuwo. Ne xexea me kɔ la, medoa nye bunɔkeke, si ŋu wotrɔ asi le etɔxɛe ale be metea ŋu tsɔa nye glã kunae la, yia gota ɖaɖoa dze kple amewo.\nƑome aɖe si le míaƒe hamea me na gam dɔmenyotɔe, ale be mete ŋu ƒle atadzikɔmpiuta tɔxɛ aɖe, eye ne mele ta ʋãm ko la, kɔmpiuta ŋutɔ wɔa nu si medi be mawɔ. Mezãa kɔmpiuta sia tsɔ ƒoa ka na amewo to internet dzi heŋlɔa nu na ame siwo ŋu míaƒe hamea me tɔwo meke ɖo le aƒe me o hã. Kpekpeɖeŋu sia nana amewo na be meva bi le dzeɖoɖo me, eye wòwɔe hã be nye susu meganɔa nye lãmesẽkuxia ŋu o.\nMele Biblia me gbedeasia gblɔm na amewo le Internet dzi to kɔmpiuta aɖe si meʋãa ta tsɔ fia mɔe dzi\nMedea Kristotɔwo ƒe kpekpewo gɔ̃ hã. Ne meva Fiaɖuƒe Akpata me la, menɔa nye bunɔkekea me nye haxɔsetɔwo kɔam ɖɔɖɔɖɔ yia dzisasrã gbãtɔ dzi afi si míewɔa kpekpeawo le. Ne wobia tso kpekpevalawo si be woaƒo nu le kpekpeawo me, eye medi be mado asi ɖe dzi la, nɔviŋutsu aɖe si nɔa xanye doa asi ɖe dzi ɖe nunye. Ekɔa nye Biblia alo Biblia-srɔ̃gbalẽa ɖe dzi nam ne mele nyaa ŋu ɖom.\nMesea veve ɣesiaɣi, eye ame bubuwoe wɔa nu sia nu kloe nam. Eya ta dzi gaɖena le ƒonye ɣeaɖewoɣi. Gake xɔlɔ̃dzedze Yehowa faa akɔ nam, elabe menyae be eɖoa tom ne mele nye dzimaɖitsitsiwo gblɔm nɛ. Biblia-xexlẽ gbe sia gbe doa ŋusẽm, eye nye haxɔsetɔwo hã dea dzi ƒo nam. Woƒe xɔlɔ̃wɔwɔ, dzideƒoname kple woƒe gbedodoɖa ɖe tanye na be mete ŋu da sɔ le susu me kple seselelãme gome.\nYehowa fa akɔ nam esime mehiãe vevie wu. Ena lãmesẽ deblibo me nɔnɔ le xexe yeyea me ƒe mɔkpɔkpɔ hãm. Eya ta mele mɔ kpɔm vevie na ɣeyiɣi si ‘manɔ zɔzɔm, anɔ kpo tim ahanɔ Mawu kafum’ ɖe eƒe lɔlɔ̃ kple dɔmenyonyo ta.—Dɔwɔwɔwo 3:6-9.\nAbe ale si akaɖi kpena ɖe mía ŋu míekpɔa nu ene la, mɔkpɔkpɔ ate ŋu akpe ɖe ŋuwò be wò susu manɔ nɔnɔme sesẽ siwo me tom nèle la ŋu o.\nBiblia ate ŋu akpe ɖe ŋuwò nànɔ te ɖe enu.\nƉoe Ɖe Amewo Ɖoe Ɖe Amewo Mɔkpɔkpɔ Su Asinye Esime Mehiãe Vevie Wu\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! Ale Si Nàwɔ Akpɔ Dzidzɔ Vavã\nƉoe Ɖe Amewo Ɖoe Ɖe Amewo NYƆ! Ale Si Nàwɔ Akpɔ Dzidzɔ Vavã\nNYƆ! Ale Si Nàwɔ Akpɔ Dzidzɔ Vavã


Efesotɔwo 2 - Holy Bible [Ewe Bible 1913] - (Efe 2)\nEye wògba agbe miawo hã, amesiwo nye ame kukuwo le dzidadawo kple nuvɔ̃wo me,\nesiwo me miezɔna le tsã le xexe sia me ƒe ŋɔli le nu, le yameŋusẽ ƒe fia, si nye gbɔgbɔ, si le ŋu sẽm azɔ le vi sẽtowo me la nu —\namesiwo dome mí katã hã miezɔna le tsã le miaƒe ŋutilã ƒe nudzodzrowo me, esime miewɔ ŋutilã kple tame ƒe lɔlɔ̃nuwo la, eye míenye dziku ƒe viwo tso dzɔdzɔ me abe ame mlɔeawo hã ene. —\nKe Mawu, amesi nye kesinɔtɔ le nublanuikpɔkpɔ me la, le eƒe lɔlɔ̃ geɖe, si wòtso lɔ̃ mí la ŋuti,\negba agbe mi amesiwo nye ame kukuwo le dzidadawo me la, kple Kristo — amenuveve wòtso ɖe mi —\neye wòfɔ mi ɖe tsitre kplii, eye wòtsɔ mía kplii ɖo dziƒonutowo me le Kristo Yesu me,\nbene le ɣeyiɣi, siwo gbɔna me la, wòaɖe ye ŋutɔ ƒe amenuveve ƒe agbɔsɔsɔ geɖe, si ƒo wo katã ta la, ɖe go afia le dɔmekɔkɔ, si wòka ɖe mía ŋu la me le Kristo Yesu me.\n(Elabena amenuveve wotsɔ ɖe mi to xɔse me, eye esia la metso mia ŋutɔwo mia me o, Mawu ƒe nunanae;\nmenye dɔwɔwɔ me wòtso o, bene amea ɖeke nagaƒo adegbe o.)\nElabena eyama ƒe nuwɔwɔ míenye, wowɔ mí le Kristo Yesu me hena dɔ nyui wɔwɔ, siwo Mawu dzra ɖo ɖi, bene miazɔ le wo me la.\nEyaŋuti la miɖo ŋku edzi bena, tsã la mi amesiwo nye trɔ̃subɔlawo le ŋutilã me, amesiwo woyɔna be aʋamatsomatso le amesiwo woyɔna be aʋatsotso, si wotsɔ asi wɔ le ŋutilã me la gbɔ la,\nbena mienɔ anyi le ɣemaɣi me Kristo menɔ mia si o, eye míenye ame tutɔwo na Israel ƒe dumetɔnyenye la kple amedzrowo na ŋugbedodo la ƒe nubablawo, eye mɔkpɔkpɔa ɖeke menɔ mia si o, eye Mawu hã menɔ mia si le xexeame o.\nKe azɔ la miele Kristo Yesu me, mi amesiwo le adzɔge ʋĩ tsã la, miete va le Kristo ƒe ʋu la me.\nElabena eya kee nye míaƒe ŋutifafa, amesi tsɔ mí kpakple eve la katã wɔ ɖeka, eye wòmu mamã ƒe gli, si nye adikã la,\nesi wòɖe se la ƒe sededewo le nyaɖoɖowo me la ɖa le eƒe ŋutilã me, bene wòatsɔ wo ame eve la katã awɔ ame yeye ɖeka le ye ŋutɔ ɖokui me, eye wòwɔ ŋutifafa,\neye wòlé avu le wo ame eve la siaa kple Mawu dome le ŋutilã ɖeka me to atitsoga me, esi wòwu adikã la le eɖokui me.\nEye wòva gblɔ ŋutifafa ƒe nyanyuie la fia mi amesiwo le adzɔge kple amesiwo le kpuiƒe la.\nElabena eyama ke me mi kpakple eve la katã míekpɔ mɔnu le Gbɔgbɔ ɖeka me la heyina Fofo la gbɔ.\nEyata azɔ míeganye ame tutɔwo kple amedzrowo o, ke boŋ míenye ame kɔkɔewo ƒe hadumeviwo kple Mawu ƒe aƒemetɔwo,\namesiwo wotu ɖe apostolowo kple nyagblɔɖilawo ƒe gɔmeɖoɖo la dzi, afisi Yesu Kristo ŋutɔ nye dzogoedzikpe le,\namesi me wokpe xɔtutu blibo la katã ɖo, eye wòtsi zu mawuxɔ kɔkɔe le Aƒetɔ la me,\namesi me wotu miawo hã kpe ɖe eŋuti le, bene mianye Mawu ƒe nɔƒe le Gbɔgbɔ la me.


“Miyi Edzi Mianɔ Dzi Dem Ƒo Na Mia Nɔewo Gbe Sia Gbe” — Gbetakpɔxɔ INTERNET DZI AGBALẼDZRAƉOƑE\nw16 November axa 4-8\nSrɔ̃ Yehowa—Mawu Si Dea Dzi Ƒo Na Ame La Ƒe KpɔɖeŋuGbetakpɔxɔ Le Gbeƒã Ðem Yehowa Ƒe Fiaɖuƒe (Tata Si Míesrɔ̃na)—2018\nÐe Nède Dzi Ƒo na Ame aɖe le Ŋkeke Siawo Mea?Gbetakpɔxɔ Le Gbeƒã Ðem Yehowa Ƒe Fiaɖuƒe—1995\nCRISTINA si xɔ ƒe 18 gblɔ be: “Dzinyelawo medea dzi ƒo nam kura o, gake wohea nya ɖe ŋunye zi geɖe. Eye woƒe nyawo vea dzi nam ale gbegbe. Wogblɔna be mewɔa ɖevinu, nyemele nu nya ge gbeɖe o, eye melolo akpa. Eya ta mefaa avi zi geɖe eye nyemedina be maƒo nu kpli wo o. Ewɔna nam be nyemele ɖeke me kura o.” Kpɔ ale si gbegbe agbea asesẽe ne mímedea dzi ƒo na mía nɔewo o ɖa!\n (memama 1) Míetrɔ ŋkɔ aɖewo.


5 Mose 5 - Holy Bible [Ewe Bible 1913] - (5Mo 5)\nEye Mose yɔ Israel blibo la gblɔ na wo bena: Israel, se ɖoɖo kple se, siwo gblɔ ge mala ɖe to me na mi egbea, misrɔ̃ wo, milé wo me ɖe asi, eye miwɔ wo dzi!\nYehowa, mía Mawu, bia nu kpli mí le Xoreb gbɔ.\nMenye mía fofowoe Yehowa bia nu sia kpli o, ke boŋ mí, amesiwo katã le agbe le afisia egbe lae.\nYehowa ƒo nu kpli mi ŋku me kple ŋku me le to la gbɔ tso dzo me,\neye menɔ mia kple Yehowa dome ɣemaɣi, bena magblɔ Yehowa ƒe nyawo na mi, elabena miele dzo lã vɔ̃m, eye mieha to la o. Eye wògblɔ bena:\nNyee nye Yehowa, wò Mawu, si kplɔ wò tso kluvinyenyeƒe me le Egipte-nyigba dzi.\nMawu bubua ɖeke megana asiwò kpe ɖe ŋunye o.\nMegawɔ legbaa ɖeke na ɖokuiwò ɖe nusiwo le dziƒo afime kple anyigba dzi afi kpakple tsiwo me le anyigba dzi la, ƒe nɔnɔme ŋu o.\nMegade ta agu na wo o, eye megasubɔ wo o, elabena nye Yehowa, wò Mawu la, Mawu ʋãŋu menye, amesi ɖoa fofowo ƒe vodada teƒe na vi, siwo léa fum la, vaseɖe dzidzime etɔ̃lia kple enelia dzi;\nke mevea ame akpe nane, siwo lɔ̃am, eye wòwɔa nye sewo dzi la nu.\nMegayɔ Yehowa, wò Mawu, ƒe ŋkɔ yakatsyɔ o, elabena Yehowa magbe tohehe na amesi yɔ eƒe ŋkɔ yakatsyɔ la o.\nŊkeke adee nawɔ do, eye nawɔ ŋuwò dɔwo katã;\nke ŋkeke adrelia enye dzudzɔgbe na Yehowa, wò Mawu la, megawɔ dɔa ɖeke le edzi o, eɖanye wò ŋutɔ, viwòŋutsu alo viwònyɔnu o, eɖanye wò dɔlaŋutsu alo wò dɔlanyɔnu o, eɖanye wò nyitsu, wò tedzi, wò lãwo katã alo amedzro, si dze wò du me la o, bena wò dɔlaŋutsu kple wò dɔlanyɔnu nagbɔ ɖe me abe wò ŋuta ke ene.\nƉo ŋku edzi be, ènye kluvi le Egipte-nyigba dzi kpɔ, eye Yehowa, wò Mawu, tso asi sesẽ kple abɔ, si wodo ɖe dzi, kplɔ wò tso afima; eyata Yehowa, wò Mawu, de se na wò be, nadzra dzudzɔgbe la ɖo.\nHawòvi srɔ̃ megabiã ŋu na wò o, eye hawòvi ƒe aƒe kple eƒe agble, eƒe dɔlaŋutsu kple eƒe dɔlanyɔnu, eƒe nyitsu kple eƒe tedzi kpakple nusianu, si nye hawòvi to la, ƒe ɖeke megabiã ŋu na wò o.\nNya siawo Yehowa gblɔ kple gbe sesẽ tso to la dzi na miaƒe ameha blibo la le dzo, alilikpo kple viviti me, eye megagblɔ ɖeke kpe ɖe wo ŋu o, eye wòŋlɔ wo ɖe kpe eve dzi hetsɔ nam.\nEsi miese gbea tso vivitia me, eye dzo de dzi le to la ŋu miekpɔ la, tete miaƒe toawo ƒe amegãwo kple ame tsitsiwo va gbɔnye,\neye wogblɔ bena: Yehowa, mía Mawu, na miekpɔ eƒe ŋutikɔkɔe kple gãnyenye, eye miese eƒe gbe tso dzo la me; egbe miekpɔ bena, Mawu ƒo nu kple amegbetɔ tso wogale agbe.\nKe nukaŋuti miaku azɔ? Elabena dzo gã sia afiã mi; nenye be, míegale Yehowa, mía Mawu, ƒe gbe sem ko la, míava ku.\nElabena ameka le ŋutilãwo katã dome, si se Mawu gbagbe la ƒe gbe tso dzo me kpɔ abe miawo ene gatsi agbe?\nTe yi, ne nase nya, siwo katã Yehowa, mia Mawu, le gbɔgblɔge na mí la, eye nagblɔ nya, siwo katã Yehowa, mía Mawu, gblɔ na wò la, na mí; ekema míasee, eye miawɔ wo dzi.\nEye Yehowa se nya, siwo miegblɔ nam la, eye Yehowa gblɔ nam bena: Mese nya, siwo katã dukɔ sia gblɔ na wò la, wogblɔ wo katã ɖe eteƒe.\nOo, ɖe dzi sia tɔgbe anɔ wo si, ne woavɔ̃m, eye wòalé nye seawo katã me ɖe asi ɣesiaɣi, bena wòanye na wo kple wo viwo!\nYi nagblɔ na wo bena: Migbugbɔ yi miaƒe agbadɔwo gbɔ!\nKe wò la tsi gbɔnye afisia, ne magblɔ seawo katã kple ɖoɖoawo kpakple kɔnuawo, esiwo nafia wo la, na wò, bena woawɔ wo dzi le anyigba, si matsɔ na wo wòanye wo tɔ la dzi.\nMilé wo me ɖe asi, eye miwɔ wo dzi, abe alesi Yehowa, mia Mawu, de se na mi ene, eye migadze ɖe ɖusi alo mia me o;\nmito mɔ, si Yehowa, mia Mawu, ɖo na mi la, bena mianɔ agbe, eye wòanyo na mi, eye mianɔ anyigba, si xɔ ge míala wòanye mía tɔ la dzi, eteƒe nadidi.\n5 Mose 5:1\n5 Mose 5:2\n5 Mose 5:3\n5 Mose 5:4\n5 Mose 5:5\n5 Mose 5:7\n5 Mose 5:8\n5 Mose 5:10\n5 Mose 5:13\n5 Mose 5:14\n5 Mose 5:18\n5 Mose 5:19\n5 Mose 5:20\n5 Mose 5:21\n5 Mose 5:23\n5 Mose 5:24\n5 Mose 5:25\n5 Mose 5:26\n5 Mose 5:27\n5 Mose 5:28\n5 Mose 5:30


GBE BUBU Albanian Arabic Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Hiligaynon Hindi Hungarian Igbo Indonesian Italian Japanese Kannada Kinyarwanda Korean Latvian Lithuanian Malagasy Malayalam Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Telugu Thai Tshiluba Tsonga Turkish Twi Ukrainian Urdu Vietnamese\nÐe kɔmpiuta dzi fefe siwo me ŋutasẽnuwɔwɔ le wɔwɔ ate ŋu agblẽ ame kple Yehowa dome ƒomedodo mea?\nBlema Israel-fia Dawid ŋlɔ be: “Yehowa doa ame dzɔdzɔe kpɔna, ke eƒe luʋɔ léa fu ame vɔ̃ɖi kple amesi lɔ̃a ŋutasẽnuwɔwɔ la.” (Psalmo 11:5) Nya si wozã le gbe gbãtɔwo me na “lé fu” ate ŋu afia “amesi nye ame ƒe futɔ.” Eyata amesiame si lɔ̃a ŋutasẽnuwɔwɔ la le eɖokui wɔm Mawu ƒe futɔe. Eyata nya si ŋu wòle be míade ŋugble le enye: Ðe gomekpɔkpɔ le kɔmpiuta dzi fefe aɖewo me ana míava lɔ̃ ŋutasẽnuwɔwɔa?\nKɔmpiuta dzi fefe siwo me ŋutasẽnuwɔwɔ le la dea lãnuwo zazã ƒe dzi ƒo. Zi geɖe la, lãnuwo zazã alea nana aʋawɔɖaŋu va sua ame si. Magazine si nye The Economist gblɔ be: “Kɔmpiuta dzi fefewo koŋue Amerika-srafowo le zazãm tsɔ le hehe xɔmee fifia. Kɔmpiuta dzi fefe yeye siwo bɔ fifia ƒe ɖewoe asrafoawo le zazãm.”\nNyateƒee wònye be amesiwo kpɔa gome le kɔmpiuta dzi fefe siwo me ŋutasẽnuwɔwɔ le mewɔa nuvevi ame ŋutɔŋutɔwo o ya. Gake aleke wòakpɔ ŋusẽ ɖe amesiwo fenɛ la dzii? (Mateo 5:21, 22; Luka 6:45) Aleke nàkpɔ ame si hɛ tɔtɔ ame, tu dada ame, nuvevi wɔwɔ ame, kple fefememewo wuwu doa dzidzɔ na lae? Ke ne amesia zãna gaƒoƒo geɖe kwasiɖa sia kwasiɖa tsɔ kpɔa gome le ŋutasẽnuwɔwɔ siawo me, eye fefe siawo va te numame zuzu nɛ ya ɖe? Ne mede ɖeke o hã, àsusu be amea va le vivi dom ɖe ŋutasẽnuwɔwɔwo ŋu abe alesi ko agbegbegblẽnɔnɔ ƒe dzodzrowo va nyɔna ɖe ame aɖe si kpɔa gbɔdɔdɔ ƒe nuwɔnawo edziedzi mee la ene.—Mateo 5:27-29.\nAleke gbegbe Yehowa lé fu amesi lɔ̃a ŋutasẽnuwɔwɔe? Dawid gblɔ be kakaɖedzi le eŋu be Yehowa “léa fu” amesia. Le Noa ƒe ŋkekea me la, Yehowa ɖe alesi gbegbe wòle fu amesiwo lɔ̃a ŋutasẽnuwɔwɔe la fia. Yehowa gblɔ na Noa be: “Ŋutilãwo katã ƒe nuwuwu ɖo azɔ, elabena woƒe nu vlo wɔwɔ xɔ anyigba la dzi; kpɔ ɖa, matsrɔ̃ wo kple anyigba siaa.” (Mose I, 6:13) Mawu vavã la tsrɔ̃ ameƒomea ƒe xexe blibo aɖe le woƒe ŋutasẽnuwo wɔwɔ ta. Noa kple eƒe ƒomea koe wòxɔ ɖe agbe—wonye ame enyi siwo melɔ̃ ŋutasẽnuwɔwɔ o.—Petro II, 2:5.\nAmesiwo di be yewoanye Yehowa xɔlɔ̃ la ‘tsɔa woƒe yiwo tua kodziwoe, eye wotsɔa woƒe akplɔwo tua hɛ gobɛwoe.’ Le esi woasrɔ̃ ŋutasẽnuwɔwɔ ahanɔ vivi dom ɖe eŋu la, ‘wotsria aʋawɔwɔ sɔsrɔ̃’ boŋ. (Yesaya 2:4) Be míakpɔtɔ anye Mawu xɔlɔ̃wo ke menye eƒe futɔwo o la, ele be ‘míate ɖa le vɔ̃ ŋu, eye míawɔ nu nyui.’ Ele be ‘míadi ŋutifafa, eye míati eyome.’—Petro I, 3:11.\nKe ne míefea kɔmpiuta dzi fefe siwo me ŋutasẽnuwɔwɔ le xoxo ya ɖe? Ke ele be míaɖoe kplikpaa awɔ nusi adze Yehowa ŋu to asiɖeɖe le nusi wòlé fui la wɔwɔ ŋu. Ele godoo be míado gbe ɖa abia Mawu ƒe gbɔgbɔ kɔkɔa ƒe kpekpeɖeŋu be míate ŋu adzudzɔ nuwɔna sia si doa afɔku ame ƒe subɔsubɔ la. Míate ŋu adzudzɔ ne míeɖe mɔ nɔnɔme siwo nye ŋutifafa, dɔmenyonyo, kple ɖokuidziɖuɖu kpɔ ŋusẽ ɖe míaƒe agbe dzi wòwɔ ɖeka kple Mawu ƒe lɔlɔ̃nu.—Luka 11:13; Galatiatɔwo 5:22, 23.\nw05 9/15 axa 29


Èle “Ame Si Womekpɔna O” La Kpɔma? | Nusɔsrɔ̃\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazil Tokunɔgbe Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Colombia Tokunɔgbe Croatian Czech Dangme Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kannada Kazakh Kikaonde Kikuyu Kinyarwanda Kirghiz Kirundi Kisonge Kongo Korea Tokunɔgbe Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexico Tokunɔgbe Mizo Moore Ndebele Ndonga Nepali Ngabere Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Eyi edzi nɔ te sesĩe, abe ɖe wònɔ Ame si womekpɔna o la kpɔm ene.”—HEB. 11:27.\nALEKE “AME SI WOMEKPƆNA O” LA KPƆKPƆ . . .\nakpɔ tawò tso amegbetɔvɔvɔ̃ me?\naʋã wò be nàkpɔ gome le gbeƒãɖeɖedɔa me bliboe?\nakpe ɖe ŋuwò nànɔ te sesĩe le xaxa gã la me?\n1, 2. (a) Ðe nu si tae wòdze abe Mose ƒe agbe ɖo afɔku me ene la me. (Kpɔ nɔnɔmetata si le nyati sia ƒe gɔmedzedze.) (b) Nu ka tae Mose mevɔ̃ fia la ƒe dziku o?\nFARAO nye fia sẽŋu aɖe si Egiptetɔwo subɔna abe mawu ene. Agbalẽ aɖe gblɔ be, le woƒe susu nu la, “eƒe nunya kple ŋusẽ ƒo” anyigba dzi nuwɔwɔ bubuwo katã tɔ ta sãa. (When Egypt Ruled the East) Be Farao teviwo navɔ̃e la, eɖɔa fiakuku si ŋu wowɔ ƒli si le klalo be yeaɖu ame ƒe nɔnɔme ɖo—esia ɖoa ŋku edzi na amewo be ame sia ame si atsi tre ɖe fiaa ŋu la, woawui enumake. Eya ta bu ale si Mose anya se le eɖokui me esi Yehowa gblɔ nɛ be, “mele dɔwòm ɖe Farao gbɔ, be nàkplɔ nye dukɔ Israel-viwo adzoe tso Egipte” la ŋu kpɔ.—2 Mose 3:10.\n2 Mose yi ɖagblɔ Mawu ƒe gbedeasia na Farao, eye esia na Farao do dɔmedzoe. Esi fuwɔame asieke va Egipte-dukɔa dzi megbe la, Farao do ŋɔdzi na Mose be: “Kpɔ nyuie, bena nàgava nye ŋku ta azɔ o, elabena gbe si gbe nàgava nye ŋku ta la, ku ke nàku!” (2 Mose 10:28) Hafi Mose nadzo le Farao ŋkume la, egblɔe ɖi be fia la ƒe ŋgɔgbevi aku. (2 Mose 11:4-8) Mlɔeba, Mose gblɔ na Israel viwo be ƒome sia ƒome newu gbɔ̃ alo agbo eye woasisi eƒe ʋu ɖe woƒe ʋɔtrutiwo ŋu. Ɣemaɣi la, agbo nye lã kɔkɔe na Egiptetɔwo ƒe mawu Ra. (2 Mose 12:5-7) Nu kae Farao awɔ? Mose mevɔ̃ ale si fia la awɔ nui o. Nu ka tae? Esi wòxɔ Yehowa dzi se heɖoa toe ta la, “mevɔ̃ fia ƒe dziku la o, elabena eyi edzi nɔ te sesĩe, abe ɖe wònɔ Ame si womekpɔna o la kpɔm ene.”—Mixlẽ Hebritɔwo 11:27, 28.\n3. Biabia kawo mee míadzro ku ɖe ale si Mose xɔ “Ame si womekpɔna o” la dzi se ŋu?\n3 Ðe wò xɔse sesẽ ale gbegbe, abe ɖe nèle ‘Mawu kpɔm’ enea? (Mat. 5:8) Be míaƒe xɔse nasẽ ale be míate ŋu akpɔ “Ame si womekpɔna o” la, mina míadzro Mose ƒe kpɔɖeŋua me. Aleke Yehowa dzi xɔxɔ se kpɔ eta tso amegbetɔvɔvɔ̃ me? Aleke wòɖee fia be yexɔ Mawu ƒe ŋugbedodowo dzi se vavã? Aleke “Ame si womekpɔna o” la kpɔkpɔ do ŋusẽ Mose kple eƒe amewo esime woƒe agbe ɖo afɔku me?\n“MEVƆ̃ FIA ƑE DZIKU LA O”\n4. Le amegbetɔwo ƒe nukpɔkpɔ nu la, aleke Mose le le Farao ŋkume?\n4 Le amegbetɔwo ƒe nukpɔkpɔ nu la, Mose meɖi naneke kura le Farao gbɔ o. Ðeko wòdze abe Farao si mee Mose ƒe agbe, dedienɔnɔ kple etsɔme le ene. Do ŋgɔ la, Mose ŋutɔ bia Yehowa be: “Ame ka menye, be mayi Farao gbɔ, eye makplɔ Israel-viwo adzoe atso Egipte?” (2 Mose 3:11) Ƒe 40 aɖewo do ŋgɔ la, Mose si dzo le Egipte. Ðewohĩ anɔ eɖokui biam be, ‘Ðe nunya le eme be matrɔ ayi Egipte ahaho dziku na fia la?’\n5, 6. Nu kae kpe ɖe Mose ŋu wòvɔ̃ Yehowa ke menye Farao o?\n5 Hafi Mose natrɔ ayi Egipte la, Mawu fia nu vevi aɖee. Nya ma tututu ŋue Mose ŋlɔ nu tsoe emegbe le Hiob ƒe agbalẽa me, be: ‘Yehowa vɔvɔ̃e nye nunya.’ (Hiob 28:28) Be Yehowa nakpe ɖe Mose ŋu wòatu vɔvɔ̃ sia ɖo ahawɔ nu le nunya me la, ehe eƒe susu yi vovototo si le amegbetɔwo kple Eya si nye Mawu Ŋusẽkatãtɔ dome dzi. Ebia be: ‘Ame kae wɔ nu na ame? Ame kae wɔ aɖetututɔ alo tokunɔ alo nukpɔla alo ŋkuagbãtɔ? Alo menye nye Yehowa oa?’—2 Mose 4:11.\n6 Nufiame kae le nya ma me? Mele be Mose navɔ̃ o. Elabena Yehowa ye dɔe, eye eyae ana nu sia nu si wòhiã be wòagblɔ Mawu ƒe gbedeasia na Farao lae. Farao mate ŋu anɔ te ɖe Yehowa nu kura o. Menye esiae nye zi gbãtɔ si Mawu ƒe amewo ɖo afɔku me le Egipte o. Eye ɖewohĩ Mose de ŋugble le ale si Yehowa kpɔ Abraham, Yosef kple eya Mose ŋutɔ ta tso Farao siwo ɖu dzi do ŋgɔ la si me ŋu. (1 Mose 12:17-19; 41:14, 39-41; 2 Mose 1:22–2:10) Esi Mose xɔ Yehowa, “Ame si womekpɔna o” la dzi se ta la, edo ɖe Farao ŋkume dzideƒotɔe eye wògblɔ nya sia nya si Yehowa de enu la nɛ.\n7. Aleke Yehowa dzi xɔxɔ se kpe ɖe nɔvinyɔnu aɖe ŋui?\n7 Xɔse kpe ɖe nɔvinyɔnu aɖe si ŋkɔe nye Ella hã ŋu wòɖu amegbetɔvɔvɔ̃ dzi. Le ƒe 1949 me la, adzamekpovitɔ siwo woyɔna be KGB la lé Ella le Estonia, woɖe amae, eye ɖekakpui kpovitɔwo fɔ ŋku ɖe edzi dzoɣlii. Egblɔ be: “Mese le ɖokuinye me be woɖi gbɔm. Gake le gbedodoɖa na Yehowa megbe la, meɖe dzi ɖi eye nye susu dze akɔ anyi.” Eyome wode Ella ameɖekɛgaxɔ me ŋkeke etɔ̃. Ella gblɔ be: “Dziɖuɖumegãwo do ɣli be: ‘Míakpɔ egbɔ be womagaɖo ŋku Yehowa ƒe ŋkɔ dzi le Estonia o! Èyina gakpɔ me, eye nɔviwò bubuawo yina Siberia!’ Eye wogblɔ fewuɖuɖutɔe be, ‘Afi kae miaƒe Yehowa la le?’” Ðe Ella avɔ̃ amegbetɔwo loo, alo aɖo ŋu ɖe Yehowa ŋua? Esi wonɔ gbe biamee la, egblɔ na fewuɖulaawo vɔvɔ̃manɔmee be: “Mebu nya sia ŋu ɣeyiɣi didi, eye malɔ̃ anɔ gaxɔ me be ƒomedodo nyui nakpɔtɔ anɔ nye kple Mawu dome tsɔ wu be woaɖe asi le ŋunye eye ƒomedodo ma me nagblẽ.” Le Ella gome la, Yehowa nye ame ŋutɔŋutɔ abe ŋutsu siwo tsi tre ɖe eŋkume la ke ene. Eƒe xɔse kpe ɖe eŋu wòwɔ nuteƒe.\n8, 9. (a) Nu kae akpe ɖe ŋuwò nàɖu amegbetɔvɔvɔ̃ dzi? (b) Ne amegbetɔvɔvɔ̃ ƒe mɔ̃ di be yeaɖe wò la, ame ka ŋue wòle be wò susu nanɔ?\n8 Yehowa dzi xɔxɔ se akpe ɖe wò hã ŋuwò nàɖu vɔvɔ̃ dzi. Ne dziɖuɖumegãwo le agbagba dzem be yewoaxe mɔ ɖe wò mawusubɔsubɔblɔɖe nu la, ɖeko wòadze abe wò agbe, dedienɔnɔ kple etsɔme le amegbetɔwo si me ene. Eya ta ɖewohĩ ànɔ ɖokuiwò biam be ɖe nunya le eme be yeayi edzi anɔ Yehowa subɔm ahanɔ dziku dom na dziɖuɖumegãwo mahã. Ðo ŋku edzi be nu si akpe ɖe ŋuwò nàɖu amegbetɔvɔvɔ̃ dzie nye Mawu dzi xɔxɔ se. (Mixlẽ Lododowo 29:25.) Yehowa bia be: “Ame ka nènye, be nèle amegbetɔ, si nye nu kukua, kple amegbetɔvi, si wowɔna abe gbe ene la vɔ̃m?”—Yes. 51:12, 13.\n9 Wò susu nenɔ Fofowò ŋusẽkatãtɔ la ŋu. Ekpɔa ame siwo katã kpea fu madzemadzee la, esea veve ɖe wo nu, eye wòkpena ɖe wo ŋu. (2 Mose 3:7-10) Ne ehiã be nàʋli wò xɔse ta le dziɖuɖumegã sẽŋuwo ŋkume hã la, ‘mègatsi dzimaɖi le ale si nàƒo nui alo nya si nàgblɔ ŋuti o; elabena woatsɔ nya si nàgblɔ la ana wò le gaƒoƒo ma me.’ (Mat. 10:18-20) Ne wotsɔ dukplɔlawo kple dziɖuɖumegãwo sɔ kple Yehowa la, womele ɖeke me kura o. Ne èyi edzi do ŋusẽ wò xɔse fifia la, àva kpɔe be Yehowa nye Ame ŋutɔŋutɔ si le klalo be yeakpe ɖe ŋuwò.\nEXƆ MAWU ƑE ŊUGBEDODOWO DZI SE\n10. (a) Mɔfiame kae Yehowa na Israel viwo le ƒe 1513 D.M.Ŋ. ƒe Nisan me? (b) Nu kae na Mose wɔ ɖe Mawu ƒe mɔfiamewo dzi?\n10 Le ƒe 1513 D.M.Ŋ. ƒe Nisan me la, Yehowa gblɔ na Mose kple Aron be woana mɔfiame wɔmoya sia Israel viwo: Mitia agbo alo gbɔ̃tsu si nu mewɔ afi aɖeke na o, miwui, eye miasisi eƒe ʋu ɖe miaƒe ʋɔtrutiwo ŋu. (2 Mose 12:3-7) Aleke Mose wɔ nui? Apostolo Paulo gblɔ tso eŋu emegbe be: “Le xɔse me eɖu ŋutitoto la hewɔ ɖe ʋuhehlẽ ƒe ɖoɖowo dzi, bene nutsrɔ̃la la nagaka asi woƒe ŋgɔgbeviwo ŋu o.” (Heb. 11:28) Mose nyae be Yehowa nye ame si dzi woate ŋu aka ɖo, eye exɔ ŋugbe si Yehowa do be yeawu ŋgɔgbeviwo le Egipte-nyigbaa dzi la dzi se.\n11. Nu ka tae Mose xlɔ̃ nu Israel viwo?\n11 Edze ƒãa be Mose ŋutɔ ƒe viwo le keke Midian-nyigba dzi ke, afi si megogo “nutsrɔ̃la la” kura o. * (2 Mose 18:1-6) Ke hã, eɖo to Mawu eye wòxlɔ̃ nu Israel viwo ƒe ƒomewo ale be woƒe ŋgɔgbeviwo natsi agbe. Mose lɔ̃ ehaviwo ŋutɔ. Enyae be amewo ƒe agbe le afɔku me. Eya ta Biblia gblɔ be: “Mose yɔ Israel-viwo ƒe ame tsitsiwo katã vɛ, eye wògblɔ na wo be: Miyi ɖalé alẽ . . . eye miawui hena ŋutitotoŋkekenyui la!”—2 Mose 12:21.\n12. Nya vevi kae Yehowa de mía si be míagblɔ na amewo?\n12 Mawudɔlawo le kpekpem ɖe Yehowa ƒe amewo ŋu wole gbeƒã ɖem gbedeasi vevi sia: “Mivɔ̃ Mawu, eye mitsɔ ŋutikɔkɔe nɛ, elabena eƒe ʋɔnudrɔ̃gaƒoƒo la ɖo, eye mide ta agu na Ame si wɔ dziƒo kple anyigba kple atsiaƒu kple tsidzɔƒewo.” (Nyaɖ. 14:7) Fifia ye nye ɣeyiɣi si wòle be míaɖe gbeƒã gbedeasi ma. Ele be míaxlɔ̃ nu mía haviwo be woado go tso Babilon Gã la me, ale be ‘woagaxɔ eƒe fuwɔamewo ƒe ɖeke o.’ (Nyaɖ. 18:4) ‘Alẽ bubuawo’ wɔ ɖeka kple Kristotɔ amesiaminawo hele kuku ɖem na ame siwo te wo ɖokuiwo ɖa le Mawu gbɔ la vevie be: “Mina woadzra mia kple Mawu dome ɖo.”—Yoh. 10:16; 2 Kor. 5:20.\nYehowa ƒe ŋugbedodowo dzi xɔxɔ se ana didi si le mewò be nàɖe gbeƒã nya nyuia nu nasẽ ɖe edzi (Kpɔ memama 13)\n13. Nu kae ana didi si le mía me be míaɖe gbeƒã nya nyuia nu nasẽ ɖe edzi?\n13 Míeka ɖe edzi be “ʋɔnudrɔ̃gaƒoƒo” ma ɖo. Eye míeka ɖe edzi hã be gbeƒãɖeɖe kple nusrɔ̃lawɔwɔdɔa hiã kpata abe ale si tututu Yehowa gblɔe ene. Apostolo Yohanes kpɔ “mawudɔla ene” le ŋutega me “wole tsitre ɖe anyigba ƒe dzogoe eneawo dzi, eye wolé anyigba ƒe ya eneawo ɖe asi goŋgoŋ.” (Nyaɖ. 7:1) Ðe nèle ekpɔm kple wò xɔseŋkuwo be mawudɔla mawo le klalo fifia be yewoaɖe asi le xaxa gã la ƒe tsɔtsrɔ̃ ƒe yawo ŋu ɖe xexe sia dzia? Ne èle wo kpɔm kple wò xɔseŋkuwo la, esia ana nàyi edzi aɖe gbeƒã nya nyuia dzonɔamemetɔe.\n14. Nu kae ʋãa mí be ‘míaxlɔ̃ nu ame vɔ̃ɖi la be wòakpɔ eɖokui dzi ɖe eƒe mɔ vɔ̃ɖiwo ŋu’?\n14 Xɔlɔ̃wɔwɔ le mí Kristotɔ vavãwo kple Yehowa dome xoxo, eye agbe mavɔ ƒe mɔkpɔkpɔ hã le mía si. Ke hã míekpɔe be agba le mía dzi be ‘míaxlɔ̃ nu ame vɔ̃ɖi la be wòakpɔ eɖokui dzi ɖe eƒe mɔ vɔ̃ɖiwo ŋu ne wòatsi agbe.’ (Mixlẽ Xezekiel 3:17-19.) Gake menye ɖeko míeɖea gbeƒã ale be míagaɖi ʋufɔ o. Míeɖea gbeƒã le esi míelɔ̃ Yehowa helɔ̃ mía haviwo hã ta. Yesu ɖe nu si lɔlɔ̃ kple nublanuikpɔkpɔ nye ŋutɔŋutɔ me le Samariatɔ havilɔ̃la ƒe kpɔɖeŋu si wòwɔ la me. Anyo be míabia mía ɖokuiwo be, ‘Abe Samariatɔ la ene la, ɖe “amewo ƒe nu wɔa nublanui nam” meɖia ɖase na woa?’ Míadi gbeɖe be míanɔ abe nunɔla kple Lewitɔ siwo le kpɔɖeŋua me ene, atsɔ nanewo ado taflatsɛ ahadze to ‘mɔa ƒe akpa kemɛ adzo’ o. (Luka 10:25-37) Mawu ƒe ŋugbedodowo dzi xɔxɔ se kple havilɔlɔ̃ aʋã mí míakpɔ gome le gbeƒãɖeɖedɔa me bliboe hafi wòava tsi megbe akpa.\n“WOTO ƑUDZĨ LA ME”\n15. Nu ka tae wòwɔ na Israel viwo be yewotsi asi?\n15 Ale si Mose xɔ “Ame si womekpɔna o” dzi se la kpe ɖe eŋu esime Israel viwo ɖo afɔku me le woƒe ʋuʋu tso Egipte megbe. Biblia gblɔ be, esi “Israel-viwo fɔ kɔ dzi kpɔ Egiptetɔwo le wo megbe gbɔna la, wovɔ̃ ŋutɔ. Tete Israel-viwo do ɣli yɔ Yehowa.” (2 Mose 14:10-12) Ðe womenya be nu sia adzɔ oa? Wonya, elabena Yehowa gblɔe ɖi be: “Mana Farao ƒe dzime nasẽ, ale be wòati wo yome, eye maɖe nye ŋusẽ afia ɖe Farao kple eƒe aʋakɔ blibo la ŋuti; bena Egiptetɔwo nadze sii be, nyee nye Yehowa.” (2 Mose 14:4) Nu siwo Israel viwo ƒe ŋku le kpɔkpɔm koe nye Ƒudzĩ si le ŋgɔ na wo si womate ŋu atso o kple Farao ƒe aʋatasiaɖam siwo le du dzi gbɔna le wo megbe kpakple alẽkplɔla si xɔ ƒe 80 si le wo kplɔm! Ewɔ na wo be yewotsi asi.\n16. Aleke Mose ƒe xɔse do ŋusẽe le Ƒudzĩa nu?\n16 Gake Mose ya mevɔ̃ kura o. Nu ka tae? Elabena eƒe xɔseŋkuwo le ‘ale si Yehowa le wo ɖe gee’ la kpɔm, ke menye atsiaƒua alo aʋakɔ siwo gbɔna o. Eye enyae be Yehowa awɔ aʋa na Israel viwo. (Mixlẽ 2 Mose 14:13, 14.) Mose ƒe xɔse do ŋusẽ Mawu ƒe amewo. Biblia gblɔ be: “Le xɔse me woto Ƒudzĩ la me abe anyigba ƒuƒui dzi ene, gake esi Egiptetɔwo tee kpɔ la, ƒu la mi wo.” (Heb. 11:29) Le nudzɔdzɔ sia megbe la, ‘dukɔ la vɔ̃ Yehowa, eye woxɔ Yehowa kple eƒe dɔla Mose dzi se.’—2 Mose 14:31.\n17. Etsɔme nudzɔdzɔ kawoe ado míaƒe xɔse kpɔ?\n17 Eteƒe madidi o, awɔ abe ɖe míawo hã míaƒe agbe ɖo afɔku me ene. Kaka xaxa gã la ƒe akpa mamlɛa naɖo la, xexe sia ƒe dziɖulawo tsrɔ̃ subɔsubɔha siwo lolo hesɔ gbɔ wu mí kura la keŋkeŋ. (Nyaɖ. 17:16) Yehowa ɖɔ wɔnamanɔŋu ƒe nɔnɔme si me míanɔ ɣemaɣi la le nyagblɔɖi me be, míanɔ abe “anyigba, si le nuvo . . . eye gli, gameti kple agbo mele wo si o” ene. (Eze. 38:10-12, 14-16) Le amegbetɔwo ƒe nukpɔkpɔ nu la, adze abe míate ŋu ado le eme o ene. Nu kae nàwɔ?\n18. Ðe nu si tae míate ŋu anɔ te sesĩe le xaxa gãa me la me.\n18 Mele be míavɔ̃ kura o. Nu ka tae? Elabena Yehowa Mawu gblɔe ɖi be woadze yeƒe amewo dzi. Egblɔ nu si ado tso eme hã ɖi. “Aƒetɔ Yehowa be: Ava me le ɣemaɣi be, gbe si gbe Gog aho ɖe Israel-nyigba ŋu la, nye dɔmedzoe ade dzi le nye ŋɔti me. Nye ŋuʋaʋã kple nye dziku ƒe dzo mee [maƒo] nu le.” (Eze. 38:18-23) Yehowa Mawu atsrɔ̃ ame siwo katã adi be yewoawɔ nu vevi eƒe amewo. Ale si gbegbe nèxɔe se be Yehowa akpɔ tawò le eƒe “ŋkeke gã dziŋɔ” la dzi akpe ɖe ŋuwò nàkpɔ ‘ale si Yehowa le mía ɖe gee’ eye nàlé nuteƒewɔwɔ me ɖe asi.—Yoel 3:4, 5.\n19. (a) Aleke gbegbe Mose kple Yehowa dome nɔ kplikplikpli? (b) Ne èléa ŋku ɖe Yehowa ŋu le wò mɔwo katã dzi la, yayra kae nàkpɔ?\n19 Yi edzi nànɔ te sesĩe, abe ɖe nèle ‘Ame si womekpɔna o la kpɔm ene,’ be nàto esia dzi adzra ɖo fifia ɖe nudzɔdzɔ dodzidzɔname siwo gbɔna ŋu! Do ŋusẽ xɔlɔ̃wɔwɔ si le wò kple Yehowa Mawu dome to nusɔsrɔ̃ kple gbedodoɖa edziedzi me. Xɔlɔ̃wɔwɔ kplikplikpli nɔ Mose kple Yehowa dome, eye Mawu zãe ale gbegbe be Biblia gblɔ be Yehowa nya Mose “ŋkume kple ŋkume.” (5 Mose 34:10) Nyagblɔɖila ɖedzesi aɖee Mose nye. Ne xɔse le asiwò la, wò hã ƒomedodo kplikplikpli ma ate ŋu anɔ wò kple Yehowa dome ale be ɖeko wòanɔ abe ɖe nèle Mawu kpɔm ŋutɔŋutɔ ene. Ne èléa ŋku ɖe eŋu “le wò mɔwo katã dzi” abe ale si Mawu ƒe Nya la de dzi ƒo na mí ene la, ekema “ata mɔ na wò.”—Lod. 3:6.\n^ mm. 11 Edze ƒãa be mawudɔlawoe Yehowa dɔ ɖa be woabia hlɔ̃ Egiptetɔwo.—Ps. 78:49-51.


1 Korintotɔwo 11 - Holy Bible [Ewe Bible 1913] - (1Ko 11)\nMizu srɔ̃nyelawo, abe alesi nye hã menye Kristo-srɔ̃la ene.\nKe mele mia kafum, nɔviwò, bena mieɖoa ŋku dzinye le nusianu me, eye mielé nyaɖoɖoawo me ɖe asi, abe alesi meɖo na mi la ene.\nKe mele ɖiɖim bena, mianyae bena, ŋutsu sia ŋutsu ƒe ta enye Kristo, ke nyɔnu ƒe ta enye ŋutsu, ke Kristo ƒe ta enye Mawu.\nKe ŋutsu sia ŋutsu, si doa gbe ɖa alo gblɔa nya ɖi, eye wòtsyɔ nu ta la, edoa ŋukpe eƒe ta.\nKe nyɔnu sia nyɔnu, si doa gbe ɖa alo gblɔa nya ɖi, eye mebia ta o la, edoa ŋukpe eƒe ta, elabena ele abe ɖe wòlũ ta ene.\nElabena ne nyɔnu mebia ta o la, na ne wòako ta keŋ! Ke ne enye ŋukpe na nyɔnu be, wòako ta alo wòalũi la, ekema nebia ta.\nHafi ŋutsu la negatsyɔ nu ta o; elabena Mawu ƒe nɔnɔme kple eƒe bubu wònye, ke nyɔnu enye ŋutsu ƒe bubu.\nElabena ŋutsu metso nyɔnu me o, hafi nyɔnu boŋ ye tso ŋutsu me.\nElabena womewɔ ŋutsu le nyɔnu ta o, hafi wowɔ nyɔnu le ŋutsu ta boŋ.\nEyata ele na nyɔnu bena, wòakpɔ ŋusẽ ɖe eƒe ta dzi le mawudɔlawo ŋuti.\nGake srɔ̃nyɔnu mele Aƒetɔ la me ŋutsu manɔmee o, eye srɔ̃ŋutsu hã mele Aƒetɔ la me nyɔnu manɔmee o.\nMidrɔ̃e le mia ŋutɔwo mia ɖokui me kpɔ, ɖe wòdze be, nyɔnu, si mebia ta o la, nado gbe ɖa na Mawu mahã?\nAlo ɖe dzɔdzɔme ŋutɔ mèfia mi bena, ne ɖa legbe li na ŋutsu la; enye ŋukpe nɛ oa?\nKe nyɔnu la, ne ɖa legbe li nɛ la, enye bubu nɛ; elabena wotsɔ ɖa legbe nɛ ɖe nutsyɔnu teƒe.\nKe ne enyo amea ɖe ŋu be, yeanye dzretɔ la, gake miaƒe nuwɔnawo mele nenem o, eye Mawu ƒe hameawo hã nenema ke.\nKe esi mede se sia na mi ta, nyemate ŋu akafu mi o bena, mieva kpea ta, menye bena mianye awu o, ke boŋ bene miagblẽ ɖe dzi awu.\nElabena gbã la, ne mieƒo ƒu ɖe hame la ƒe takpekpe me la, mesena bena, mamãwo naa mia dome, eye mexɔa ɖewo dzi sena.\nElabena ele vevie bena, kɔmamãwo hã naɖo mia dome, bene amesiwo li ke la, nadze ƒã le mia dome.\nAzɔ la ne mieva kpe ta ɖe afi ɖeka la, menye Aƒetɔ la ƒe nuɖuɖue nye ekema o.\nElabena amesiame tsɔa ye ŋutɔ ƒe nuɖuɖu heɖuna gbã le nuaɖuƒe, ɖɔ nɔa amea ɖe wum, ke ame bubu mua aha.\nAlo ɖe aƒewo mele mia si, miaɖu nu, eye miano nu le wo me oa? Alo ɖe mieɖoa vlo Mawu ƒe hame, eye mieɖoa ŋukpe amesiwo mekpɔ nuwo o la mahã? Nuka gblɔ ge mala? Ɖe makafu mia? Esia me la nyemele mia kafu ge akpɔ o.\nElabena nye la, nusi mexɔ tso Aƒetɔ la gbɔ la, metsɔ de asi na mi bena, Aƒetɔ Yesu le zã, si me wofiã eyome mɔ la, etso abolo ɖe asi,\neye esi wòda akpe le eta la, èŋe eme gblɔ bena: „Mixɔe ɖu, esiae nye nye ŋutilã, si woŋe le mia ta; miwo esia, ne miatsɔe aɖo ŋku dzinye.“\nNenema ke wòtsɔ kplu le nuɖuɖu la megbe hegblɔ bena: „Esiae nye nubabla yeye ƒe kplu le nye ʋu me; miwo esia, zi alesi mianoe la, ne miatsɔe aɖo ŋku dzinye.“\nElabena zi alesi míeɖua abolo sia, eye mienoa nu le kplu sia nu la, miele gbe ƒã ɖem Aƒetɔ la ƒe ku, halase esime wòava va.\nEyata amesi ke ɖua abolo sia, alo noa nu le Aƒetɔ la ƒe kplu sia nu madzemadze la, aɖi fɔ le Aƒetɔ la ƒe ŋutilã kple nu la ŋuti.\nKe ame naɖo eɖokui akpɔ, eye ale wòaɖu abolo sia ƒe ɖe, eye wòano nu le kplu sia nu.\nElabena amesi ɖunɛ alo nonɛ madzemadze la, eɖua, eye wònoa ʋɔnudɔdrɔ̃ na eɖokui, elabena mebu Aƒetɔ la ƒe ŋutilã me kpɔna o.\nEsia ŋuti mia dome ame geɖe ƒe lãme gbɔdzɔ, eye amewo le dɔ lém, eye ame geɖewo ku.\nKe ne wodrɔ̃ ʋɔnu mi la, Aƒetɔ la hea to na mi, bene womagabu fɔ mi kple xexeame zi ɖeka o.\nEyata, nɔviwò, ne mieva kpe ta le nu ɖu ge la, ekema milala mia nɔewo.\nKe ne ɖa le amea ɖe wum la, neɖu nu le aƒe me, bene miagava kpe ta hena ʋɔnudɔdrɔ̃ o. Ke ne meva la, maɖo nusiwo susɔ la.\n1 Korintotɔwo 11:1\n1 Korintotɔwo 11:2\n1 Korintotɔwo 11:3\n1 Korintotɔwo 11:4\n1 Korintotɔwo 11:5\n1 Korintotɔwo 11:6\n1 Korintotɔwo 11:7\n1 Korintotɔwo 11:8\n1 Korintotɔwo 11:9\n1 Korintotɔwo 11:10\n1 Korintotɔwo 11:11\n1 Korintotɔwo 11:13\n1 Korintotɔwo 11:14\n1 Korintotɔwo 11:15\n1 Korintotɔwo 11:16\n1 Korintotɔwo 11:17\n1 Korintotɔwo 11:18\n1 Korintotɔwo 11:19\n1 Korintotɔwo 11:20\n1 Korintotɔwo 11:21\n1 Korintotɔwo 11:22\n1 Korintotɔwo 11:23\n1 Korintotɔwo 11:24\n1 Korintotɔwo 11:25\n1 Korintotɔwo 11:26\n1 Korintotɔwo 11:27\n1 Korintotɔwo 11:28\n1 Korintotɔwo 11:29\n1 Korintotɔwo 11:30\n1 Korintotɔwo 11:32\n1 Korintotɔwo 11:33\n1 Korintotɔwo 11:34


Ðe Xexea Dzɔ Le Eɖokui Sia?—Akpa 1: Nu Ka Tae Wòle Be Nàxɔ Mawu Dzi Ase? | Sɔhɛwo Biana Be\nGBE BUBU Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Dangme Danish Dutch Estonian Eŋlisi Eʋegbe Fijian Finnish Franse Ga Georgian German Greek Greenlandic Gun Haitian Creole Hausa Hebrew Hiligaynon Hindi Hindi (Roman) Hungarian Icelandic Igbo Iloko Indonesian Italian Japanese Kikamba Kikaonde Kinyarwanda Kirghiz Kongo Korean Latvian Lingala Lithuanian Macedonian Malagasy Malay Malayalam Maltese Mongolian Myanmar Norwegian Nzema Pangasinan Papiamento (Aruba) Papiamento (Curaçao) Persian Polish Portuguese Portuguese (Portugal) Punjabi Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tsonga Turkish Turkmen Ukrainian Vietnamese Xhosa Yoruba Zulu\nÐe wowɔ xexea alo eya ŋutɔ koe dzɔ le eɖokui sia?\nAle si maɖe nye dzixɔsea me\nÈxɔe se be Mawue wɔ nuwo katã? Ne èxɔe se la, ke menye wò ɖeka koe o, sɔhɛ (kple ame tsitsi) gbogbo aɖewo hã xɔe se nenema. Gake ame bubuwo ya be ɖeko nu gbagbewo kple xexea dzɔ le wo ɖokui si, menye “Ŋusẽkatãtɔ” aɖekee na wodzɔ o.\nÈnyaa? Ame siwo xɔe se be ɖe wowɔ nuwo kple ame siwo gblɔna be ɖe nuwo dzɔ le wo ɖokuiwo si la siaa tea tɔ ɖe woƒe susuwo dzi evɔ wometea ŋu ɖoa kpe woƒe nyawo dzi o.\nAme geɖewo hã xɔe se be ɖeko xexea kple emenuwo dzɔ le wo ɖokui si elabe nenemae wofia wo le suku.\nNyati vovovo siawo akpe ɖe ŋuwò nàgaxɔe se geɖe wu be Mawue wɔ xexea kple nu gbagbewo eye àsu te nyuie aɖe wò dzixɔsea me na amewo. Gake gbã la, ehiã be nàbia nya bɔbɔe sia ɖokuiwò:\nNu ka tae biabia sia le vevie? Elabe Biblia de dzi ƒo na wò be nàzã wò “tamebubuŋutete.” (Romatɔwo 12:1) Esia fia be wò mawudzixɔse manɔ te ɖe\nseselelãme dzro ko dzi o (Efia be menye esi nèse le ɖokuiwò me be ele be ŋusẽtɔ aɖe nanɔ anyi ta koe nèxɔ Mawu dzi se ɖo o)\name bubuwo ƒe susu dzi o (Menye esi nutoa me tɔwo nye mawusubɔlawo tae wò hã nàgblɔ be yexɔ Mawu dzi se o)\nŋusẽkpɔɖeamedzi dzi o (Efia be menye esi dziwòlawo fia wò be ele be nàxɔ Mawu dzi se alo susu mawo tɔgbi aɖe ko tae o)\nKe boŋ ele be wò ŋutɔ nàka ɖe edzi be Mawu li eye ele be nu siwo tae nèxɔe se nenema ƒe kpeɖodziwo nanɔ asiwò.\nKe nu kae na nèka ɖe edzi be Mawu li? Dɔwɔgbalẽvi si nye “Nu Ka Tae Mexɔ Mawu Dzi Se?” akpe ɖe ŋuwò kakaɖedzi ma nasu asiwò. Anyo hã be nàkpɔ ale si sɔhɛ bubuwo ɖo nyabiase sia ŋui.\n“Ne mele sukuxɔ me le to ɖom nufiala wòle ale si míaƒe ametia wɔa dɔe me ɖem la, ɖeko megakana ɖe edzi bliboe be Mawu li. Míaƒe ŋutinu ɖe sia ɖe, nyaŋuitɔ kekeake gɔ̃ hã, wɔa dɔ aɖe. Zi geɖe la, míenyana gɔ̃ hã be wole dɔ wɔm o. Nyateƒee, míaƒe ametia gɔme sese ɖu ta!”—Teresa.\n“Ne mekpɔ xɔ kɔkɔ, meli alo ʋu aɖe la, mebiaa ɖokuinye be, ‘Ame kae wɔe?’ Le kpɔɖeŋu me, ehiã be aɖaŋu nanɔ tagbɔ na ame hafi wòate ŋu awɔ ʋu, elabe ele be ʋuŋutinu suesue geɖeawo nawɔ dɔ pɛpɛpɛ hafi ʋu blibo la nawɔ dɔ nyuie. Nenye be ʋu mate ŋu adzɔ le eɖokui si o ele be ame aɖe kokoko nawɔe la, ke ele be ame aɖe nawɔ mí amegbetɔwo hã.”—Richard.\n“Ne ède dzesii be ehiãna be amegbetɔ tagbɔɖaɖɛtɔwo kekeake gɔ̃ hã nasrɔ̃ nu tso xexemenuwo ŋu ƒe agbogbo aɖewo hafi wotea ŋu esea eƒe akpa suetɔ kekeake gɔ̃ hã gɔme la, ke susu aɖeke manɔ eme be woagblɔ be menye nunyala aɖekee wɔ xexe sia o!”—Karen.\n“Zi ale si meyi edzi le dzɔdzɔmeŋutinunya srɔ̃m la, zi nenemae mekpɔnɛ be kpeɖodzi aɖeke mele nufiafia si nye be ɖeko xexea kple emenuwo dzɔ le wo ɖokui si la ŋu o. Le kpɔɖeŋu me, mede ŋugble tso ale si xexemenuwo le ɖoɖo nu pɛpɛpɛ, ale si amegbetɔwo le etɔxɛe, ale si mí amegbetɔwo míedina be míanya afi si míetso kple afi si míeɖo tae la ŋu. Nɔnɔmetɔtrɔfialawo dzea agbagba be yewoazã nu siwo do ƒome kple lãwo atsɔ aɖe nya siawo mee, gake wometea ŋu ɖea nu si tae amegbetɔwo ya le etɔxɛe la me o. Le gonyeme la, ebia be xɔse ŋkuagbã geɖe nanɔ ame si hafi wòaxɔe se be nuwo ŋutɔ koe dzɔ le wo ɖokuiwo si, wu be ame naxɔe se be Wɔla aɖe li.”—Anthony.\nKe ne wò sukuxɔmeviwo koa wò be èxɔ nane si mekpɔna o dzi se ya ɖe? Alo be dzɔdzɔmeŋutinunyalawo “ɖo kpe” edzi be ɖeko nuwo dzɔ le wo ɖokui si ya ɖe?\nGbã la, ka ɖe nu si dzi nèxɔ se la dzi. Vɔvɔ̃ megaɖo wò o eye ŋu hã megakpe wò o. (Romatɔwo 1:16) Ðo ŋku edzi be:\nMenye wò ɖeka koe xɔ Mawu dzi se o; ame geɖewo xɔ edzi se. Ame siawo dometɔ aɖewo gɔ̃ hã nye nunyala gãwo. Le kpɔɖeŋu me, dzɔdzɔmeŋutinunyala aɖewo gɔ̃ hã xɔe se be Mawu li.\nƔeaɖewoɣi la, ne amewo gblɔ be yewomexɔ Mawu dzi se o la, nu si wowɔnae nye be yewomesea Mawu ƒe nuwɔnawo gɔme o. Le esi woaɖo kpe woƒe nyawo dzi teƒe la, nyawo ko wonɔa biabiam. Wotea ŋu biana be, “Ne Mawu li ŋutɔŋutɔ la, ke nu ka tae wòɖe mɔ fukpekpe li?” Le nyateƒe me la, wotrɔ nya aɖe si hiã tamebubu wɔ seselelãmenyae.\n“Gbɔgbɔmenuwo hiã” amegbetɔwo. (Mateo 5:3) Esia lɔ Mawu dzi xɔxɔ se ɖe eme. Eya ta ne ame aɖe gblɔ be Mawu meli o la, eya dzie agba le be wòaɖe nu si tae wòƒo nya ta nenema ɖo la me, ke menye wò agbae o.—Romatɔwo 1:18-20.\nEsɔ le goawo katã me be míaxɔ Mawu dzi se. Esia wɔ ɖeka kple nyateƒenya aɖe si dzi woɖo kpee, si nye be nu gbagbe mate ŋu adzɔ le eɖokui si o. Kpeɖodzi aɖeke meli be nu gbagbe ate ŋu adzɔ le eɖokui si tso nu si me agbe mele o me o.\nEkema nya kae nàte ŋu agblɔ ne ame aɖe tsɔ nya ɖe ŋuwò be mesɔ be nàxɔ Mawu dzi ase o? Kpɔ nu siwo nàte ŋu awɔ dometɔ ʋɛ aɖewo ɖa.\nNe ame aɖe gblɔ be: “Ame manyagbalẽwo koe xɔa Mawu dzi se.”\nÀte ŋu aɖo eŋu nɛ be: “Èda asi ɖe susu totro ma dzi ŋutɔŋutɔa? Nye ya nyemeda asi ɖe edzi o. Le nyateƒe me la, esi wobia gbe nufialagã 1,600 siwo tso yunivɛsiti xɔŋkɔ vovovowo me la, ne woma wo me ɖe akpa etɔ̃ la, akpa ɖeka gblɔ be yewomenye mawudzimaxɔselawo loo alo ame siwo bunɛ be womate ŋu anya ne Mawu li o. * Àyɔ nufialagã mawo be wonye ame manyanuwo le esi woxɔ Mawu dzi se ta?”\nNe ame aɖe gblɔ be: “Ne Mawu li la, ke nu ka tae fukpekpe li alea gbegbe?”\nÀte ŋu aɖo eŋu nɛ be: “Ewɔ nam be èdi be yeagblɔ be yemesea Mawu ƒe nuwɔnawo gɔme o—alo le go sia me la, ewɔ na wò abe mele naneke wɔm tso nɔnɔmeawo ŋu o ene. Alo menye nenemae oa? [Ðe mɔ wòaɖo eŋu.] Meva ke ɖe nu si tae fukpekpewo li alea gbegbe ɖo la ƒe ŋuɖoɖo fakɔnamewo ŋu. Gake ehiã be nàdzro Biblia ƒe nufiafia geɖewo me hafi nàte ŋu ase nya sia gɔme. Àdzɔ dzi na wò be yeasrɔ̃ nu geɖe wua?”\n^ mm. 32 Nyatsoƒe: Social Science Research Council, “Religion and Spirituality Among University Scientists,” si Elaine Howard Ecklund ta, February 5, 2007.\nƉoe Ɖe Amewo Ɖoe Ɖe Amewo Ðe Xexea Dzɔ Le Eɖokui Sia?—Akpa 1: Nu Ka Tae Wòle Be Nàxɔ Mawu Dzi Ase?\nNɔnɔmetɔtrɔ Dzie Mawu To Wɔ Nu Gbagbe Vovovoawoa?


New World Translation Ame Miliɔn Geɖe Kpɔ Ŋudzedze Ðe Eŋu\nGbetakpɔxɔ—Tata Si Míesrɔ̃na | November 15, 2001\nMinɔ Tsitre Bliboe Miakpɔ Kakaɖedzi Sẽŋu\nƑE 12, ɣleti 3, kple ŋkeke 11 ye wotsɔ wɔ dɔa kutrikukutɔe. Gake le March 13, 1960, dzi la, wowu Biblia gɔmeɖeɖe yeye aɖe ƒe akpa mamlɛa nu. Woyɔe be New World Translation of the Holy Scriptures.\nLe ƒe ɖeka megbe la, Yehowa Ðasefowo ta gɔmeɖeɖe sia wònye babla ɖeka. Le ƒe 1961 me la, wota miliɔn ɖeka. Egbea, esiwo wota ƒe xexlẽme gbɔ miliɔn alafa ɖeka ŋu, si na New World Translation zu Biblia siwo woma wòɖo teƒe geɖe wu la dometɔ ɖeka. Gake nukae ʋã Ðasefoawo be woata gɔmeɖeɖe sia?\nNukatae Biblia Gɔmeɖeɖe Yeye Hiã?\nBe Yehowa Ðasefowo nate ŋu ase Ŋɔŋlɔ Kɔkɔeawo me gbedasia gɔme ahaɖe gbeƒãe la, wozã Eŋlisigbe me Biblia gɔmeɖeɖe vovovowo le ƒe siwo va yi me. Togbɔ be gɔmeɖeɖe siawo nyo le nanewo me hã la, Kristodukɔa ƒe subɔsubɔ kɔnyinyiwo kple dzixɔsewo gena ɖe wo me zi geɖe. (Mateo 15:6) Eyatae Yehowa Ðasefowo kpɔe be ehiã be Biblia gɔmeɖeɖe si me nyawo asɔ pɛpɛpɛ kple ŋɔŋlɔ gbãtɔ siwo tso gbɔgbɔ me la nanɔ anyi.\nWoɖe afɔ gbãtɔ be woatsɔ akpɔ hiahiã sia gbɔe le October 1946 me esime Nathan H. Knorr, si nye Yehowa Ðasefowo ƒe Dziɖuha la me tɔ, do Biblia gɔmeɖeɖe yeye aɖe tata ƒe susua ɖa. Le December 2, 1947, dzi la, Xexeme Yeye Biblia Gɔmeɖekɔmiti la te dɔwɔwɔ tso gɔmeɖeɖe si asɔ pɛpɛpɛ kple ŋɔŋlɔ gbãtɔa ŋu, si me nu yeye siwo ŋu agbalẽnyawo ke ɖo le Biblia-gbalẽ siwo woŋlɔ kple asi siwo wofɔ eteƒe medidi o anɔ, eye wòanɔ gbegbɔgblɔ si gɔme egbe nuxlẽlawo ate ŋu ase bɔbɔe me.\nEsi wota—New World Translation of the Christian Greek Scriptures—ƒe akpa gbãtɔ le ƒe 1950 me la, eva dze ƒã be gbegɔmeɖelaawo ɖo woƒe taɖodzinuawo gbɔ. Mawunyakpukpui siwo gɔme womese nyuie tsã o la me va kɔ nyuie. Le kpɔɖeŋu me, bu mawunyakpukpui tɔtɔame si le Mateo 5:3 la ŋu kpɔ, si gblɔ be: “Woayra amesiwo da ahe le gbɔgbɔ me la.” (King James Version) Woɖe egɔme be: “Dzidzɔtɔwoe nye amesiwo tsɔa ɖe le woƒe gbɔgbɔ me nuhiahiã me.” Woɖe aɖaŋu si apostolo Paulo ƒe aɖaŋuɖoɖo si gɔme woɖe be “migakpɔ nyuie le naneke ŋuti o” (King James Version) gɔme be “migatsi dzimaɖi le naneke ŋuti o.” (Filipitɔwo 4:6) Eye nusi apostolo Yohanes yɔ be “ŋutilã ƒe didi sesẽ” (Douay Version) la va xlẽ be, “ŋutilã la ƒe nudzodzro.” (Yohanes I, 2:16) Eme kɔ ƒã be New World Translation la ʋu gɔmesese yeye ƒe ŋku na amewo.\nAgbalẽnyala vovovowo kpɔ ŋudzedze ɖe eŋu. Le kpɔɖeŋu me, Biblia-nyala Britaintɔ Alexander Thomson gblɔ be alesi New World Translation la ɖe Helatɔwo ƒe fifinuwɔnyawo mee la ɖe dzesi ŋutɔ. Le kpɔɖeŋu me: Efesotɔwo 5:25 xlẽ be, “Srɔ̃ŋutsuwo, miyi edzi mialɔ̃ mia srɔ̃wo” le esi teƒe be woagblɔ ko be, “Mi ŋutsuwo la, milɔ̃ mia srɔ̃wo.” (King James Version) Thomson gblɔ le New World Translation la ŋu be: “Akpa nyui sia medze le gɔmeɖeɖe bubu aɖeke me le teƒe geɖe alea bliboe o.”\nNu bubu si ɖe dzesi le New World Translation la ŋue nye alesi wòzã Mawu ƒe ŋkɔ ŋutɔŋutɔ, Yehowa, le Hebri kple Hela Ŋɔŋlɔawo siaa mee. Esi wònye Hebrigbe me ŋkɔ si wozãa na Mawu dze zi 7,000 kloe le agbalẽ si wolɔ̃a yɔyɔ be Nubabla Xoxoa ɖeɖeko me ta la, edze ƒã be ɖe mía Wɔla la di be ye subɔlawo nazã yeƒe ŋkɔ ahanya amesi yenye. (Mose II, 34:6, 7) New World Translation la kpe ɖe ame miliɔn geɖe ŋu wowɔ esia.\nNew World Translation la Le Gbegbɔgblɔ Geɖe Me\nTso esime New World Translation la do le Eŋlisigbe me la, Yehowa Ðasefowo le xexea me godoo di vevie be wòanɔ yewo degbe me—le susu nyui aɖe ta. Le dukɔ aɖewo me la, mele bɔbɔe be Biblia gɔmeɖeɖe siwo le amewo degbe me nasu wo si o elabena medzɔa dzi na Biblia Habɔbɔ siwo maa wo la teƒenɔlawo be yewoakpɔ yewoƒe Bibliawo le Yehowa Ðasefowo si o. Gawu la, degbe me Biblia mawo tsyɔ nu nufiafia veviwo dzi zi geɖe. Esia ƒe kpɔɖeŋu nyanyɛ aɖee nye gɔmeɖeɖe aɖe si le anyiehe Europatɔwo degbe aɖe me si tsyɔ nu nya vevi aɖe si me woyɔ Mawu ƒe ŋkɔ le dzi esime wòɖɔli nya siwo Yesu gblɔ be, “Wò ŋkɔ ŋuti nakɔ!” kple “Amewo nede bubu ŋuwò.”—Mateo 6:9.\nGbegɔmeɖelawo dze Eŋlisigbe me New World Translation la gɔmeɖeɖe ɖe gbe bubuwo me xoxo tso ƒe 1961 me. Le ƒe eve pɛ ko megbe la, woɖe New World Translation of the Christian Greek Scriptures ɖe gbegbɔgblɔ ade bubu me. Ɣemaɣi la, Ðasefo etɔ̃ le ene ɖesiaɖe me le xexeame godoo te ŋu xlẽa Biblia sia le woawo ŋutɔ degbe me. Ke hã ahiã be woawɔ dɔ geɖe ŋutɔ hafi Yehowa Ðasefowo nate ŋu ana Biblia sia ƒe ɖe naka ame miliɔn geɖewo si.\nLe ƒe 1989 me la, wogogo taɖodzinu sia wu esime woɖo Gbegɔmeɖeɖe Dɔdzikpɔƒe ɖe Yehowa Ðasefowo ƒe xexeame katã ƒe dɔwɔƒegã. Dɔwɔƒe ma to gbegɔmeɖeɖe mɔnu aɖe vɛ si me wozãa kɔmpiuta mɔ̃ɖaŋununya tsɔ ɖea Biblia me nyawo gɔmee. Mɔnu sia zazã wɔe be wote ŋu ɖe Kristotɔwo ƒe Hela Ŋɔŋlɔawo gɔme ɖe gbe bubu aɖewo me le ƒe ɖeka me kple Hebri Ŋɔŋlɔawo le ƒe eve me—si nye ɣeyiɣi si wòahiã be woatsɔ aɖe Biblia gɔmee la ƒe sue aɖe ko. Tso esime woto mɔnu sia vɛ la, woɖe New World Translation la gɔme tso Eŋlisigbe me yi gbegbɔgblɔ 29 me heɖee ɖe go le gbegbɔgblɔ siwo ame biliɔn eve kloe dona la me. Wole dɔ wɔm tso egɔmeɖeɖe ɖe gbegbɔgblɔ 12 bubu me ŋu fifi laa. Va ɖo egbea, woɖe Eŋlisigbe me New World Translation bliboa alo eƒe akpa aɖe gɔme ɖe gbegbɔgblɔ 41 bubuwo me.\nƑe 50 kple edzivɔ enye sia va yi esime woɖe New World Translation la ƒe akpa gbãtɔ ɖe go le August 3, 1950, dzi le Yehowa Ðasefowo ƒe Teokrasi ƒe Dzidziɖedzi Takpekpe le New York City me. Le takpekpe ma me la, Nathan H. Knorr xlɔ̃ nu takpekpea valawo be: “Mixɔ gɔmeɖeɖe sia. Mixlẽe keŋkeŋ, wòanye nusi miawɔ kple vivisese. Misrɔ̃e, elabena akpe ɖe mia ŋu miase Mawu ƒe Nya la gɔme nyuie wu. Mitsɔe na amewo.” Míele dzi dem ƒo na wò be nàxlẽ Biblia gbesiagbe, elabena eƒe gbedasia ate ŋu akpe ɖe ŋuwò ‘nànɔ tsitre blibo, eye nàkpɔ kakaɖedzi sẽŋu na Mawu ƒe lɔlɔ̃nu katã.’—Kolosetɔwo 4:12.\n[Akɔntabubu/Nɔnɔmetata siwo le axa 8, 9]\n“New World Translation Siwo Woɖe Ðe Go”\nWoɖe New World Translation la ɖe go gbã le Eŋlisigbe me, fifia la, eƒe akpa aɖe alo Biblia bliboa le gbegbɔgblɔ 41 bubuwo me.\nKristotɔwo ƒe Hela Ŋɔŋlɔawo Biblia Bliboa\nƉoe Ɖe Amewo Ɖoe Ɖe Amewo New World Translation Ame Miliɔn Geɖe Kpɔ Ŋudzedze Ðe Eŋu\nw01 11/15 axa 7-9\nÐe Xɔxɔ Ƒe Mɔkpɔkpɔ Aɖe Lia?\nYesu Naa Xɔxɔ—Mɔ Ka Nu?\nYehowa Fiaa Alesi Míaxlẽ Míaƒe Ŋkekewoe Mí\nYehowae Nye Míaƒe Sitsoƒe\nAleke Nèwɔa Nu Ðe Alakpanuwɔwɔ Ŋui?\nSkitetɔwo—Blemameme Wɔnuku Aɖewo\nNoa ƒe Xɔse Bu Fɔ Xexeame\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA November 15, 2001\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA November 15, 2001\nGBETAKPƆXƆ—TATA SI MÍESRƆ̃NA November 15, 2001


Kolosetɔwo 3 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bislama Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Croatian Czech Dangme Danish Dutch Efik Estonian Eŋlisi Eʋegbe Fijian Finnish Franse Ga Georgian German Greek Guarani Gun Haitian Creole Hebrew Hiligaynon Hindi Hiri Motu Hungarian Igbo Iloko Indonesian Isoko Italian Japanese Javanese Kannada Kazakh Kikaonde Kikongo Kikuyu Kinyarwanda Kirghiz Kiribati Kirundi Kongo Korean Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Myanmar Ndebele Nepali Nias Norwegian Nzema Oromo Ossetian Otetela Pangasinan Papiamento (Curaçao) Persian Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Urdu Uzbek Venda Vietnamese Waray-Waray Xhosa Yoruba Zulu\nMateo Marko Luka Yohanes Dɔwɔwɔwo Romatɔwo 1 Korintotɔwo 2 Korintotɔwo Galatiatɔwo Efesotɔwo Filipitɔwo Kolosetɔwo 1 Tesalonikatɔwo 2 Tesalonikatɔwo 1 Timoteo 2 Timoteo Tito Filemon Hebritɔwo Yakobo 1 Petro 2 Petro 1 Yohanes 2 Yohanes 3 Yohanes Yuda Nyaɖeɖefia 1 2 3 4\n3 Gake ne wofɔ mi ɖe tsitre kple Kristo la, ekema miyi edzi mianɔ nu siwo le dziƒo, afi si Kristo la nɔ anyi ɖe Mawu ƒe nuɖusi me le, la dim. 2 Mina miaƒe susuwo nanɔ nu siwo le dziƒo la ŋu vevie, ke menye nu siwo le anyigba dzi la ŋu o. 3 Elabena mieku, eye wotsɔ miaƒe agbe kple Kristo la, si le ƒomedodo me kple Mawu, la ɣla. 4 Ne woɖe Kristo la, míaƒe agbe la, ɖe go la, ekema woaɖe miawo hã ɖe go kplii le ŋutikɔkɔe me. 5 Eya ta miwu miaƒe ŋutinu siwo le anyigba dzi, le agbe gbegblẽ nɔnɔ, makɔmakɔnyenye, gbɔdɔdɔ ƒe dzodzro, dzodzro vɔ̃, kple ŋubiabiã, si nye trɔ̃subɔsubɔ, la gome. 6 Nu mawo tae Mawu ƒe dziku gbɔna ɖo. 7 Miawo hã miezɔna le nu mawo tututu me tsã esime mienɔ agbe le wo me. 8 Gake azɔ la, miɖe wo ɖe aga tso mia gbɔ ŋutɔŋutɔ: dɔmedzoe, dziku, vɔ̃ɖinyenye, dzugbewo, kple yakanya siwo dona tso miaƒe nu me. 9 Miganɔ aʋatso kam na mia nɔewo o. Miɖe amenyenye xoxo la kple eƒe nuwɔnawo ɖa, 10 eye mido amenyenye yeye la, si wɔm wole yeyee to sidzedze vavãtɔ me le Ame si wɔe la ƒe nɔnɔme nu, 11 afi si Helatɔ alo Yudatɔ, aʋatsotso alo aʋamatsomatso, amedzro, Skitetɔ, kluvi, ablɔɖeme mele o, ke boŋ Kristo nye nuwo katã, eye wòle wo katã me. 12 Eya ta abe Mawu ƒe ame tiatiawo kple ame kɔkɔe siwo wolɔ̃ ene la, mido dɔmetɔtrɔ ƒe veveseɖeamenu, dɔmenyonyo, ɖokuibɔbɔ, tufafa, kple dzigbɔgbɔ blewu. 13 Miyi edzi miado dzi anɔ anyi kple mia nɔewo, eye miatsɔ anɔ mia nɔewo kem faa ne nya aɖe le ame aɖe si ɖe nɔvia ŋu. Ale si Yehowa tsɔ ke mi faa la, miawo hã miwɔ nenema ke. 14 Gake hekpe ɖe nu siawo katã ŋu la, mido lɔlɔ̃, elabena enye ɖekawɔwɔ ƒe nublanu deblibo. 15 Eye mina Kristo la ƒe ŋutifafa nakpɔ ŋusẽ ɖe miaƒe dziwo dzi, elabena le nyateƒe me la, eya gbɔe woyɔ mi vae le ŋutilã ɖeka me. Eye miɖee fia be yewonye akpedalawo. 16 Mina Kristo la ƒe nya la naxɔ aƒe ɖe mia me le nunya katã me. Miyi edzi mianɔ nu fiam mia nɔewo, eye mianɔ nu xlɔ̃m mia nɔewo kple psalmowo, Mawu kafukafu nyawo, gbɔgbɔmehawo le dɔmekɔkɔ me, eye miadzi ha le miaƒe dziwo me na Yehowa. 17 Eye nu sia nu si miewɔna le nya alo nuwɔna me la, miwɔ nuwo katã le Aƒetɔ Yesu ƒe ŋkɔ me, eye mianɔ akpe dam na Mawu Fofo la to eyama dzi. 18 Mi srɔ̃nyɔnuwo, mibɔbɔ mia ɖokui na mia srɔ̃wo, abe ale si wòdze le Aƒetɔ la me ene. 19 Mi srɔ̃ŋutsuwo, miyi edzi mianɔ mia srɔ̃wo lɔ̃m, eye miganɔ dɔmedzoe dom ɖe wo ŋu helĩhelĩ o. 20 Mi ɖeviwo, miɖo to mia dzilawo le nu sia nu me, elabena esia dzea ame ŋu le Aƒetɔ la me. 21 Mi vifofowo, miganɔ dziku dom na mia viwo o, bene dzi nagaɖe le wo ƒo o. 22 Mi kluviwo, miɖo to ame siwo nye miaƒe aƒetɔwo le ŋutilã nu la le nu sia nu me, menye le ameŋkumenuwɔwɔ me abe ameŋudzelawo ene o, ke boŋ tso dzi me, le Yehowa vɔvɔ̃ me. 23 Nu sia nu si wɔm miele la, miwɔe tso luʋɔ blibo me abe Yehowa ye miele ewɔm na ene, ke menye na amegbetɔwo o, 24 elabena mienyae be Yehowa gbɔe miaxɔ domenyinyi ƒe fetu la tsoe. Miwɔ dɔ na Aƒetɔ Kristo abe kluviwo ene. 25 Ɛ̃, ame si le nu gbegblẽ wɔm la agbugbɔ nu gbegblẽ si wòwɔ la axɔ, eye ameŋkumekpɔkpɔ aɖeke mele eme o.


2 Korintotɔwo 1 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Bicol Bislama Brazil Tokunɔgbe Britain Tokunɔgbe Bulgarian Cambodian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatian Cuba Tokunɔgbe Czech Dangme Danish Drehu Dutch Ecuador Tokunɔgbe Efik El Salvador Tokunɔgbe Estonian Eŋlisi Eʋegbe Fijian Finnish Franse Ga Georgian German Germany Tokunɔgbe Greece Tokunɔgbe Greek Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hiri Motu Honduras Tokunɔgbe Hungarian Hungary Tokunɔgbe Icelandic Igbo Iloko India Tokunɔgbe Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Japan Tokunɔgbe Japanese Javanese Kabiye Kannada Kazakh Kenya Tokunɔgbe Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Krio Kwanyama Laotian Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Marshallese Maya Mexico Tokunɔgbe Moore Myanmar Ndebele Ndebele (Zimbabwe) Nepali Nias Nicaragua Tokunɔgbe Nigeria Tokunɔgbe Norwegian Nyaneka Nzema Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Persian Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Tokunɔgbe Russian Samoan Sango Sateré-Mawé Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tiv Tok Pisin Tongan Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Xavante Xhosa Yoruba Zambia Tokunɔgbe Zapotec (Isthmus) Zimbabwe Tokunɔgbe Zulu\n1 Paulo, Kristo Yesu ƒe apostolo to Mawu ƒe lɔlɔ̃nu me, kple mía nɔvi Timoteo, le esia ŋlɔm na Mawu ƒe hame si le Korinto, kpakple ame kɔkɔe siwo katã le Axaya blibo la katã: 2 Amenuveve kple ŋutifafa si tso Mawu mía Fofo kple Aƒetɔ Yesu Kristo gbɔ la, woana mi. 3 Woayra mía Aƒetɔ Yesu Kristo ƒe Mawu kple Fofo, ame si nye dɔmetɔtrɔwo ƒe Fofo kple akɔfafa katã ƒe Mawu, 4 ame si faa akɔ na mí le míaƒe xaxa blibo la katã me, bene míato akɔfafa si Mawu tsɔ le akɔ fam na mía ŋutɔwoe la dzi afa akɔ na ame siwo le xaxa ɖe sia ɖe ƒomevi me tom la. 5 Elabena ale si ko míaƒe fukpekpewo le Kristo la ta sɔ gbɔe la, nenema kee akɔfafa si míekpɔna to Kristo la dzi hã sɔ gbɔe. 6 Ke míele xaxa me tom o, miaƒe akɔfafa kple ɖeɖekpɔkpɔ tae; alo wole akɔ fam na mí o, miaƒe akɔfafa, si akpe ɖe mia ŋu miado dzi le fu siwo ke míawo hã míekpena me, la tae. 7 Ale mɔkpɔkpɔ si le mía si le mia gome la li ke sesĩe, esi míenyae be, ale si ko miekpɔa gome le fukpekpeawo me la, nenema kee miakpɔ gome le akɔfafa la hã me. 8 Elabena nɔviwo, le xaxa si va mía dzi le Asia nuto me ŋuti la, míedi be wòanɔ manyamanya na mi o, be womimi mí ɖo wòwu tsɔtsɔ na mí, ale gbegbe be míegaka ɖe míaƒe agbetsitsi kura gɔ̃ hã dzi o. 9 Le nyateƒe me la, míese le mía ɖokui me be wotso kufia na mí. Eva eme alea, bene míagaɖo ŋu ɖe mía ɖokuiwo ŋu o, ke boŋ ɖe Mawu, ame si fɔa ame kukuwo ɖe tsitre, la ŋu. 10 Eɖe mí tso nu gã sia gbegbe, si nye ku me, eye agaɖe mí; eye míele mɔ kpɔm nɛ be agaɖe mí geɖe wu. 11 Miawo hã miate ŋu akpe ɖe mía ŋu to kokoƒoƒo ɖe mía ta me, bene ame geɖewo nada akpe ɖe mía ta, le nu si wotsɔ na mí dɔmenyotɔe le ame geɖewo ƒe gbedodoɖa ta la ŋuti. 12 Elabena nu si ŋu míeƒoa adegbe ɖo lae nye esi, si ŋu míaƒe dzitsinya ɖia ɖase le: be míetsɔ kɔkɔenyenye kple anukwareɖiɖi si tso Mawu gbɔ la nɔ agbe le xexea me, vevietɔ le mia dome, eye menye to ŋutilã ƒe nunya me o, ke boŋ le Mawu ƒe amenuveve me. 13 Elabena le nyateƒe me la, míele nu bubu aɖeke ŋlɔm ɖo ɖe mi o, negbe nu siwo mienya nyuie alo nu siwo dzi mielɔ̃ ɖo la koe; eye mele mɔ kpɔm be mialɔ̃ ɖe wo dzi va se ɖe nuwuwu, 14 abe ale si ko mielɔ̃ ɖe edzi hã, le mɔ aɖe nu be, ele be yewoaƒo adegbe le mía ta, abe ale si ko míawo hã míaƒo adegbe le mia ta le mía Aƒetɔ Yesu ƒe ŋkeke la dzi ene. 15 Eya ta kakaɖedzi siae nɔ asinye esime meɖoe gbã be mava mia gbɔ, bene dzi nadzɔ mi zi evelia, 16 eye ne meva to mia gbɔ vɔ la, mayi Makedonia, eye be matrɔ tso Makedonia agava mia gbɔ, eye miaɖom ɖa vie ne mayi Yudea. 17 Esi meɖoe nenema tsã la, menye fefemee menɔ o ɖe, alo? Alo nu siwo meɖo ɖe tame la, ɖe meɖo wo le ŋutilã nu, si wɔe be nye nyawo nye “Ɛ̃, Ɛ̃,” gatrɔ zu “Ao, Ao” mahã? 18 Gake esi wònye woate ŋu aɖo ŋu ɖe Mawu ŋu ta la, nya si míegblɔ na mi la menye Ɛ̃ ganye Ao o. 19 Elabena Mawu ƒe Vi, Kristo Yesu, ame si woɖe gbeƒã le mia dome to mía kple Silvano kpakple Timoteo dzi, la menye Ɛ̃ ganye Ao o, ke boŋ Ɛ̃ zu Ɛ̃ le eyama gome. 20 Elabena aleke gbegbee Mawu ƒe ŋugbedodowo ɖasɔ gbɔe o, wo katã wozu Ɛ̃ to eyama dzi. Eya ta eya dzi kee wogblɔa “Amen” na Mawu le hena Mawu ƒe ŋutikɔkɔe to mía dzi. 21 Gake Mawue nye ame si ɖo kpe edzi be mía kple miawo míenye Kristo tɔ, eye eyae si ami na mí. 22 Etsɔ eƒe nutrenu ɖo mía ŋu hã, eye wòna nu si ava va la ƒe kpeɖodzi sue aɖe mí, si nye gbɔgbɔ la, le míaƒe dziwo me. 23 Azɔ mele Mawu yɔm, be wòanye ɖasefo ɖe nye ŋutɔ nye luʋɔ ŋu be, nublanui si mekpɔ na mi tae nyemeva Korinto haɖe o. 24 Menye be míeɖua aƒetɔ ɖe miaƒe xɔse dzi o, ke boŋ míenye hadɔwɔlawo hena miaƒe dzidzɔkpɔkpɔ, elabena miaƒe xɔsee na miele tsitre.


GBE BUBU Albanian Arabic Assamese Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greenlandic Gujarati Haitian Creole Hiligaynon Hindi Hungarian Icelandic Igbo Indonesian Italian Japanese Kannada Korean Latvian Lithuanian Malagasy Malayalam Marathi Mizo Myanmar Niuean Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tiv Tshiluba Tsonga Turkish Twi Ukrainian Urdu Vietnamese\nLE AME Kɔkɔewo Katã ƒe Ŋkeke, si nye November 1, 1755, ƒe ŋdime la, anyigba ʋuʋu sesĩe le Lisbon-dugã la me esime dua me tɔ akpa gãtɔ nɔ sɔleme. Xɔ akpe geɖe mu, eye ame akpe gbogbowo ku.\nLe afɔku ma megbe kpuie la, Fransetɔ agbalẽŋlɔla Voltaire ta eƒe agbalẽ si nye Poème sur le désastre de Lisbonne (Lisbon-fɔkua Ŋuti Hakpanya), si me wòŋlɔ ɖo be nya si gblɔm wole be afɔkua nye to si Mawu he na ameawo ɖe woƒe nuvɔ̃wo ta la menye nyateƒe o. Esi Voltaire nɔ gbe tem ɖe edzi be amegbetɔwo mate ŋu ase afɔku mawo tɔgbe ƒe dzɔdzɔ gɔme alo aɖe wo me o la, eŋlɔ bena:\nDzɔdzɔme meƒoa nu o, eyata dzodzroe míebiaa nyae;\nMíehiã Mawu aɖe si ƒoa nu na ameƒomea.\nKe hã, menye Voltaire ye nye ame gbãtɔ si bia nyawo tso Mawu ŋu o. Le amegbetɔ ƒe ŋutinya katã me la, dzɔgbevɔ̃ewo kple afɔkuwo fɔ nyabiasewo ɖe amewo ƒe susu me. Ƒe akpe geɖee nye esi va yi la, blemafofo Hiob, amesi ƒe viwo katã ku teti eye wòdze dɔ vɔ̃ɖi aɖe la, bia be: “Nukaŋuti [Mawu] na kekeli ayaɖulawo? Eye wòtsɔ agbe na nuxalawo?” (Hiob 3:20) Egbea, ame geɖe mesea nusita Mawu dɔmenyotɔ aɖe si lɔ̃a ame nadze abe ɖee wòzi kpi esime fukpekpe kple madzɔmadzɔnyenye gbogbowo xɔ aƒe ɖi ene la gɔme o.\nNe dɔwuame, aʋawɔwɔ, dɔléle, kple ku dzɔ ɖe ame geɖewo dzi ŋutɔŋutɔ la, wogbea nya si nye be Wɔla aɖe li si tsɔa ɖe le eme na ameƒomea la keŋkeŋ. Xexemenunyala aɖe si mexɔ Mawu dzi se o gblɔ be: “Ne Mawu li vavã hafi wòɖea mɔ ɖevi kpea fu la, . . . ke naneke meli si woagblɔ atsɔ ɖe fɔbuame ɖa le edzi o.” Afɔku dziŋɔwo, abe Ametsɔtsrɔ̃ Gã si yi edzi le Xexemeʋa II me ene, na woƒoa nya ta nenema. Kpɔ nya sia si Yudatɔ nuŋlɔla aɖe ŋlɔ ɖe nyadzɔdzɔlɛta aɖe me ɖa ko: “Numeɖeɖe kpuitɔ kekeake si woate ŋu ana le Auschwitz ŋu enye be Mawu aɖeke meli si ade nu amegbetɔwo ƒe nyawo me o.” Le numekuku aɖe si wowɔ le France, si nye Katolikotɔwo koŋ ƒe dukɔ me le ƒe 1997 me la, ame abe 40 le alafa me lɔƒo ke ɖi Mawu ƒe anyinɔnɔ le ameƒomevi aɖewo tsɔtsrɔ̃ ɖa keŋkeŋ, abe esi dzɔ le Rwanda le ƒe 1994 ene, ta.\nNusi Awɔe be Xɔse Manɔ Amesi O Ye Wònyea?\nNukatae Mawu megena ɖe nyaa me tsɔ tsia afɔkuwo ƒe dzɔdzɔ nui o? Katolikotɔ blemanudzɔdzɔŋutinuŋlɔla aɖe gblɔ tɔteteɖedzitɔe be nyabiase sia nye “nusi wɔe be xɔse mele” ame geɖe “si o.” Ebia be: “Le nyateƒe me la, anya wɔ be woaxɔ Mawu aɖe si daa asi ata me naneke mawɔmawɔe esime ame maɖifɔ miliɔn geɖewo le kukum eye wowua ameha gbogbo aɖewo le xexeame eye mewɔa naneke be yeatsɔ atsi enui o dzi asea?”\nKatolikotɔwo ƒe nyadzɔdzɔgbalẽ si nye La Croix me nyati aɖe hã gblɔ nya ma tɔgbe be: “Eɖanye afɔku siwo dzɔ va yi o, ŋgɔyiyi siwo wɔm wole le mɔ̃ɖaŋununya mee o, dzɔdzɔmefɔkuwoe o, hlɔ̃ siwo woɖona donae o, alo ame vevi aɖe ƒe kue o, le nɔnɔmeawo dometɔ ɖesiaɖe me la, amesiwo dzidzi ƒo la wua mo dzi. Mawu ɖe? Wodina nusitae wòdzɔ ɖo. Ðe menye eyae nye Ðekematsɔlemetɔ Gãtɔ, Bemalénamela Gãtɔ oa?”\nPapa John-Paul II dzro nyabiase siawo me le eƒe ƒe 1984 ƒe apostolonyenye lɛta si nye Salvifici Doloris me. Eŋlɔ bena: “Togbɔ be xexeame ƒe anyinɔnɔ ʋu ŋku na amegbetɔwo le kpɔɖeŋumɔ nu be Mawu li, be nunya, ŋusẽ kple gãnyenye le esi hã la, edze abe vɔ̃ɖinyenye kple fukpekpe tsyɔ nu eƒe nɔnɔme dzi ene, ɣeaɖewoɣi la, le mɔ ɖedzesi aɖe nu, vevietɔ le fu madzemadze gbogbo siwo amewo kpena gbesiagbe kpakple le vo gbogbo siwo amewo dana gake womehea to si dze na wo o me.”\nÐe fu gbogbo siwo kpem amegbetɔwo le la ɖo kpe Mawu aɖe si si lɔlɔ̃ le ŋutɔ eye eƒe ŋusẽ ƒo ɖesiaɖe ta, abe alesi Biblia ɖee fia ene, ƒe anyinɔnɔ dzia? Ðe wòtsia afɔku ɖekaɖekawo alo geɖewo nua? Ðe wòwɔa nane na mí egbea? Ne míazã Voltaire ƒe nyawo la, ɖe “Mawu aɖe si ƒoa nu na ameƒomea” li aɖo nya siawo ŋua? Taflatse xlẽ nyati si kplɔe ɖo hena ŋuɖoɖoa.\nLisbon ƒe tsɔtsrɔ̃ le ƒe 1755 me ʋã Voltaire be wògblɔ kakaɖedzitɔe be nudzɔdzɔ mawo gbɔ amegbetɔwo ƒe gɔmesese ŋu\nAme geɖe ke ɖi Mawu ƒe anyinɔnɔ le nu wɔnublanui si nye ameƒomevi aɖewo tsɔtsrɔ̃ ɖa keŋkeŋ, abe esi dzɔ le Rwanda ene ta\nƉoe Ɖe Amewo Ɖoe Ɖe Amewo Nyabiase Gbogbowo Ŋuɖoɖo Dzeameŋu Ʋɛwo\nw03 10/1 axa 2-4


Yeremia 36 - Holy Bible [Ewe Bible 1913] - (Yer 36)\nEye Yehowa ƒe gbe va na Yeremya le Yuda-fia Yoyakim, Yosiya vi ƒe ƒe enelia me bena:\nTsɔ agbalẽ naŋlɔ nya, siwo katã megblɔ na wò ɖe Israel kple Yuda kpakple dukɔwo katã ŋu tso esime mede asi nuƒoƒo me kpli wò tso Yosiya ŋɔli vaseɖe egbe la, ɖe eme.\nAmea ɖe menya nu o Yuda ƒe aƒe la ase vɔ̃, siwo katã meɖo be, mawɔ wo la, eye amesiame atrɔ tso eƒe mɔ vɔwo dzi, eye matsɔ woƒe vodadawo kple woƒe nuvɔ̃wo ake wo.\nTete Yeremya yɔ Barux, Neriya vi, eye Barux ŋlɔ Yehowa ƒe nya, siwo katã wògblɔ nɛ la, tso Yeremya nu ɖe agbalẽ me.\nEye Yeremya de se na Barux bena: Mele ga me, nyemate ŋu ayi Yehowa ƒe me o.\nEyata yi naɖaxlẽ agbalẽ sia, Yehowa ƒe nya, siwo neŋlɔ tso nunye me la, ɖe dukɔ la ƒe to me le Yehowa ƒe me le nutsidɔgbe, eye naxlẽe ɖe Yuda blibo, si tso woƒe duwo me va la hã ƒe to me.\nAmea ɖe menya nu o woatsɔ kokoƒoƒo abɔbɔ wo ɖokui ɖe anyi le Yehowa ŋku me, eye amesiame atrɔ tso eƒe mɔ vɔ̃wo dzi, elabena dɔmedzoe kple dziku, si ŋu Yehowa ƒo nu le na dukɔ sia la teƒe mekɔ o.\nTete Barux, Neriya vi, wɔ abe alesi nyagblɔɖila Yeremya de se nɛ be, wòaɖaxlẽ Yehowa ƒe nya tso agbalẽ la me le Yehowa ƒe me la ene.\nLe Yuda-fia Yoyakim, Yosiya vi ƒe ƒe atɔ̃lia me le dzinu asiekelia dzi la wode gbe ƒã nutsitsidɔ le Yehowa ŋku me na dukɔ blibo, si le Yerusalem, kple dukɔ, siwo katã tso Yuda-duwo me va Yerusalem.\nEye Barux xlẽ Yeremya ƒe nyawo le agbalẽ la me de dukɔ blibo la ƒe towo me le agbalẽŋlɔla Gemarya, Safan vi ƒe xɔ me le xɔxɔnu dzigbeta le Yehowa ƒe aƒe ƒe agbo yeyea nu.\nEye Safan vi Gemarya ƒe vi Mixaya se Yehowa ƒe nyawo katã tso agbalẽ la me.\nTete wòyi agbalẽŋlɔla ƒe xɔ me le fia ƒe me, eye kpɔ ɖa, amegãwo katã bɔbɔ nɔ afima: agbalẽŋlɔla Elisama, Delaya, Semaya vi, Elnatan, Axbor vi, Gemarya, Safan vi, kple Zedekiya, Xananya vi, hekpe ɖe amegãwo katã ŋu.\nEye Mixaya gblɔ nya, siwo katã wose, esime Barux xlẽ agbalẽ la ɖe dukɔa ƒe to me la na wo.\nTete amegãwo katã dɔ Kus vi Selemya ƒe vi Netanya ƒe vi Yehudi ɖo ɖe Barux gblɔ bena: Tsɔ agbalẽ, si nèxlẽ ɖe dukɔa ƒe to me la, ɖe asi nava! Eye Barux, Neriya vi, tsɔ agbalẽ la ɖe asi heva wo gbɔ.\nEye wogblɔ nɛ bena: Bɔbɔ nɔ anyi naxlẽe ɖe to me na mí! Eye Barux xlẽe ɖe to me na wo.\nEsi wose nya siawo katã la, dzidzi ƒo wo, wode asi wo nɔewo ƒe ŋku me kpɔkpɔ me, eye wogblɔ na Barux bena: Miɖato nya siawo katã na fia la kokoko.\nEye wòbia Barux bena: Gblɔ alesi nèwɔ hafi ŋlɔ nya siawo katã tso enu me la na mí.\nBarux ɖo ŋu na wo bena: Etsɔ eƒe nu gblɔ nya siawo katã nam, eye metsɔ agbalẽŋlɔtsi ŋlɔe ɖe agbalẽ lãme.\nEye amegãwo gblɔ na Barux bena: Yi, ne mia kple Yeremya miaɣla mia ɖokui, be amea ɖeke maganya afisi miele o.\nEsi wotsɔ agbalẽ la dzra ɖo ɖe agbalẽŋlɔla Elisama ƒe xɔ me la, woyi ɖe fia la gbɔ le xɔxɔnu, eye woto nya siawo katã nɛ.\nTete fia la dɔ Yehudi ɖa, be wòaɖatsɔ agbalẽ la vɛ, eye wòyi ɖatsɔe tso agbalẽŋlɔla Elisama ƒe xɔ me vɛ, eye Yehudi xlẽe ɖe fia la kple amegã, siwo katã tsi tre ɖe fia la ŋu la ƒe to me.\nFia la bɔbɔ nɔ vuvɔŋɔlixɔ me le dzinu asiekelia me, eye sonu, si me wodo dzo ɖo la, le eƒe akɔ me.\nEye ne Yehudi xlẽ axa etɔ̃ alo ene vɔ la, etsɔa agbalẽsẽhɛ lãne hedea dzo, si le sonua me la me, vaseɖe esime agbalẽ blibo la fiã ɖe sonumedzo la me.\nEye dzidzi meƒo fia la kple eƒe dɔlawo katã, ne wòahayi woƒe awuwo dze ge, esime wose nya siawo katã o.\nEye esi Elnatan, Delaya kple Gemarya woɖe kuku na fia la be, megatɔ dzo agbalẽa o hã la, meɖo to wo o.\nEye fia la de se na fiavi Yeraxmeel kple Seraya, Azriel vi, kpakple Selemya, Abdiel vi, be woaɖakplɔ agbalẽŋlɔla Barux kple nyagblɔɖila Yeremya vɛ; ke Yehowa tsɔ wo ɣla.\nEye esi fia la tɔ dzo agbalẽ, si me Barux ŋlɔ Yeremya ƒe nu me nyawo ɖo megbe la, Yehowa ƒe gbe va na Yeremya bena:\nGatsɔ agbalẽ bubu, eye naŋlɔ nya tsãtɔwo katã, siwo nɔ agbalẽ gbãtɔ, si Yuda-fia Yoyakim tɔ dzoe me la, ɖe eme.\nEye nagblɔ ɖe Yuda-fia Yoyakim ŋu be: Ale Yehowa gblɔ esi: Esi nètɔ dzo agbalẽ sia hegblɔ be: Nukaŋuti nèŋlɔ ɖe eme be, Babel-fia ava gblẽ anyigba sia, eye wòatsrɔ̃ amegbetɔwo kple lãwo le edzi hã la,\neyata ale Yehowa gblɔ ɖe Yuda-fia Yoyakim ŋu enye si: Amea ɖeke manɔ esi abɔbɔ nɔ Dawid ƒe fiazikpui dzi o, eye woatsɔ eƒe kukua aƒu gbe ɖe ŋdɔkutsu nu le ŋkeke me kple vuvɔ nu le zã me.\nMahe to na eya kple viawo kple eƒe dɔlawo le woƒe vodadawo ta, eye mahe dzɔgbevɔ̃e, siwo katã megblɔ ɖe wo ŋu wogbe esese la, ava woa kple Yerusalemtɔwo kpakple Yuda-ŋutsuwo dzii.\nEye Yeremya tsɔ agbalẽ bubu na agbalẽŋlɔla Barux, Neriya vi, eye wòŋlɔ agbalẽ kemea, si Yuda-fia Yoyakim tɔ dzoe la me nyawo katã tso Yeremya nu ɖe eme, eye wogakpe nya mawo tɔgbe geɖe ɖe eŋu.


Gambia dukɔa ƒe nɔnɔmetata\nGambia nye Afrika dukɔwo dometɔ ɖeka. Ele Afrika ƒe ɣetoɖoƒe lɔƒo. Gambia do liƒo kple Senegal le axa etɔ̃ dzi sɔ̃. Aƒu si woyɔna be Atlantic Ocean la le eƒe ɣetoɖoƒe lɔƒo. Eƒe dukɔmenɔlawo ƒe xexlẽme le 1,700,000 lɔƒo.\nGambia dukɔa xɔ dokuisinɔnɔ tso Eŋlisiawo gbɔ le Dzodze ƒe ŋkeke 18 dzi le ƒe 1965 dzi me. Gambia ƒe dugã enye Banjul. Gambia ƒe dukplɔla gbãtɔ enye Sir Dawda Kairaba Jawara. Amesi enye dziɖula fifia enye Adama Barrow. Ele dziɖum tso 2017.\nWoɖee tso "https://ee.wikipedia.org/w/index.php?title=Gambia&oldid=49268"\nAfrika ƒe ɣetoɖoƒe dukɔwo\nWotrɔ axa sia susuea le 18:25, 24 Dzove 2022.


Yona 3 | Biblia Le Internet Dzi | Xexe Yeye Gɔmeɖeɖe\nYona ɖo to Mawu, eye wòyi Niniwe (1-4)\nNiniwetɔwo trɔ dzi me esi wose Yona ƒe gbedeasia (5-9)\nMawu ɖoe be yematsrɔ̃ Niniwe o (10)\n3 Eye Yehowa ƒe gbe va na Yona zi evelia be:+ 2 “Tso nàyi Niniwe,+ du gã la me, eye nàɖe gbeƒã gbedeasi si megblɔ na wò la nɛ.” 3 Eya ta Yona ɖo to, eye wòtso yi Niniwe+ le Yehowa ƒe nya la nu.+ Ke Niniwe nye du gã aɖe,* eye ŋkeke etɔ̃e woazɔ hafi ate ŋu akpee ɖo. 4 Eye Yona yi du la me hezɔ ŋkeke ɖeka to dua me nɔ gbeƒã ɖem be: “Esusɔ ŋkeke blaene ko ne woatsrɔ̃ Niniwe.” 5 Ale Niniwetɔwo xɔ Mawu dzi se,+ eye woɖe gbeƒã be ame sia ame, tso tsitsiawo dzi va se ɖe ɖeviwo dzi, natsi nu adɔ ata akpanya. 6 Esi gbedeasia ɖo Niniwe-fia gbɔ la, etso le eƒe fiazikpui dzi heɖe eƒe fiawu ɖi, eye wòta akpanya hebɔbɔ nɔ dzofi me. 7 Azɔ hã ena woɖe gbeƒã le Niniwe ɖe fia la kple eƒe amegãwo ƒe sededea nu be,“Amegbetɔwo alo lãwo, eɖanye nyi alo alẽ o, dometɔ aɖeke megade naneke nu me o. Womegaɖu nu loo alo ano tsi o. 8 Amegbetɔwo kple lãwo siaa nata akpanya; eye woaƒo koko na Mawu, eye woaɖe asi le woƒe zɔzɔme vɔ̃ɖi kple ŋutasẽnuwɔwɔwo ŋu. 9 Ðewohĩ Mawu vavã la agbugbɔ abu nu si wòɖo be yeawɔ la ŋu,* eye wòaɖe asi le eƒe dɔmedzoe helĩhelĩ la ŋu be míagatsrɔ̃ o!” 10 Esi Mawu vavã la kpɔ nu si wowɔ, ale si woɖe asi le woƒe zɔzɔme vɔ̃ɖi la ŋu la,+ Mawu vavã la gbugbɔ bu vɔ̃ si wòbe yeahe vɛ la ŋu,* eye megahee vɛ o.+\n^ Egɔmeɖeɖe tẽe, “du gã aɖe le Mawu ŋkume.”\n^ Alo, “Ðewohĩ nu si Mawu vavã la ɖo be yeawɔ la avee.”\n^ Alo, “vɔ̃ la ve Mawu vavã la.”